Izbori u Srbiji: ubedljiva pobeda sa primesom gorčine / Srbija / zone / home page - Osservatorio Balcani e Caucaso Transeuropa\nIzbori u Srbiji: ubedljiva pobeda sa primesom gorčine\nKoalicija koju predvodi SNS, uprkos činjenici da je dobila više glasova nego na izborima od pre dve godine, će imati čak 27 poslanika manje u dosadašnjem sazivu parlamenta\n26.04.2016. - Dragan Janjić Beograd\nSrpski premijer Aleksandar Vučić i njegova Srpska napredna stranka (SNS) apsolutni su pobednici prošlonedeljnih vanrednih izbora za srpski parlament budući da su, prema još uvek nezvaničnim rezultatima, osvojili ukupno 131 od ukupno 250 mesta u srpskom parlamentu i mogu da vladaju sami. Ali, umesto potpunog zadovoljstva vladajuće stranke, ovaj nesumnjiv uspeh izaziva nervozu i veoma oštre reakcije na primedbe opozicije da je u izbornom procesu bilo neregularnosti.\nJedan od razloga za izostanak slavljeničke euforije mogla bi da bude činjenica da će koalicija koju predvodi SNS, uprkos činjenici da je dobila više glasova nego na izborima od pre dve godine, imati čak 27 poslanika manje u dosadašnjem sazivu parlamenta. Na izborima održanim 2014. godine SNS je “do nogu” potukla opoziciju, a koalicija koju je predvodila dobila je čak 158 poslaničkih mesta. Upravo završeni vanredni izbori raspisani su sa ciljem da se ojača pozicija stranke, pa je nedostatak punog zadovoljstva razumljiv.\nOvakav mogući raspored snaga u novom parlamentu posledica je najava da bi cenzus od pet odsto moglo da pređe čak sedam stranaka i koalicija. A veći broj stranaka i koalicija preko cenzusa znači da će manje stranaka ostati bez poslaničkih mandata. Izborni sistem predviđa da se glasovi koje dobiju stranke koje ne uđu u parlament raspodeljuju na stranke koje su ušle u parlament, i to tako da one su osvojile najviše glasova dobiju njihov najveći procenat. Ovoga puta takozvanih rasutih glasova za raspodelu će biti manje nego pre dve godine, što utiče na poziciju SNS-a.\nPored SNS-a, u parlament sigurno ulaze Socijalistička partija Srbije (SPS) sa 29 osvojenih mandata, ultranacionalistička Srpska radikalna stranka (SRS) sa 22 mandata, Demokratska stranka (DS) i koalicija Dosta je bilo sa po 16 mandata. Koalicija Socijaldemokratska stranka (SDS), Liberalno-demokratska partija (LDP) i Liga socijaldemokrata Vojvodine (LSDV) i koalicija koju čine Demokratska stranka Srbije (DSS) i Dveri su tek neznatno iznad cenzusa i njihov ulazak u parlament još nije potpuno izvestan. Ako pređu cenzus, što će se verovatno dogoditi, te dve koalicije će dobiti po 13 poslaničkih mesta.\nVešt političar, a Vučić to svakako jeste, uvek će pokušati da probleme sa kojima se suočava pretvori u makar prividnu prednost. Za njega je ulazak ultranacionalističke SRS i koalicije DSS Dveri u parlament potencijalno opasan jer ta dva bloka su antievropska i antiNato, a zagovaraju tesne veze sa Rusijom. Vučić će moći, i u odnosu na Brisel i Vašington, i u odnosu na domaću proevropski raspoloženu političku javnost, da se nametne kao političar koji je jedini u stanju da se odupre prodoru ultradesnice, odnosno kao nezaobilazan faktor stabilnosti.\nRepublička izborna komisija (RIK) i organizacije koje prate izborni proces kažu da je razlika u odnosu na cenzus od pet odsto za dve koalicije toliko mala da će se verovatno morati sačekati konačno prebrojavanje glasova da bi se definitivno utvrdilo da li dobijaju poslaničke mandate ili ne. Opozicija je ubrzo po zatvaranju biračkih mesta došla u RIK tražeći uvid u glasačke listiće. Dve koalicije koje su na granici cenzusa su se, uprkos ogromnim ideološkim razlikama, povezale i organizovale, izražavajući bojazan da bi mogle da budu pokradene.\nSumnju u regularnost izbora na pojedinim biračkim mestima izrazile su i neke druge opozicione stanke, što je izazvalo oštru i gnevnu reakciju premijera Vučića i dovelo do daljeg podizanja tenzija. Tako je izborni proces za nepuna 24 sata od zatvaranja biračkih mesta skliznuo u dnevno-politička prepucavanja, što mnogo više pogoduje opoziciji, koja je gubitnik izbora, nego vlastima, od kojih se očekuje da se okrenu poslovima vezanim za formiranje nove vlade.\nVučiću je, izgleda, naročito zasmetao bivši član njegove vlade Saša Radulović čiji je pokret “Dosta je bilo” zabeležio izuzetan rezultat, uprkos činjenici da nije imao pristup medijima i da je lavovski deo kampanje odradio kroz terenski rad i društvene mreže. Radulović je u kampanji optuživao vlast za korupciju i to će verovatno nastaviti da čini i u parlamentu. U obraćanju novinarima premijer je o njemu govorio uvredljivim tonom, a na sličan način je predsednik RIK-a Dejan Đurđević dan nakon zatvaranja biračkih mesta govorio o funkcionerima opozicije koji su dolazili u RIK da se žale.\nI dok je nervoza dve koalicije koje su na ivici cenzusa sasvim razumljiva i opravdana, naglašeno insistiranje na izbornoj krađi koje dolazi iz drugih stranaka, a pre svih DS-a, nije preterano racionalno. Jer, pobeda SNS-a je toliko ubedljiva da ni utvrđivanje eventualnih neregularnosti ne bi bitnije promenilo njihovu poziciju. Treba, takođe, imati u vidu činjenicu da je u RIK pristiglo veoma malo zvaničnih pritužbi na regularnost izbora i da su posmatračke misije, uključujući i inostrane, izborni proces okarakterisale kao regularan. Vučić se odmah “upecao” na optužbe iz opozicije, napavši njene predstavnike.\nZa očekivati je da će se strasti, makar privremeno, stišati nakon što bude u potpunosti završeno brojanje glasova i kada se bude znalo da li dve koalicije koje su na ivici cenzusa ulaze u parlament ili ne ulaze. Vučić će tada moći da se okrene važnijem poslu, sklapanju novog vladajućeg bloka i formiranju vlade. To može da učini i sam, bez ičije pomoći, ali je mnogo verovatnije da će potražiti koalicionog partnera kako bi obezbedio veću političku stabilnost.\nTokom pedizborne kampanje SNS je u više navrata oštro napala SPS Ivice Dačića, sa kojim je bila u koaliciji u prethodnoj vladi. Otuda su se pojavile spekulacije da se Vučić sprema da promeni koalicionog partnera. Ali, već opisana promena odnosa snaga unutar parlamenta mogla bi ga naterati da odustane od takve namere i da se ponovo okrene Dačiću, sa kojim već ima dugo iskustvo i sa kojim može da osigura vrlo komotnu i stabilnu većinu.\nOsim toga, SPS u opoziciji bi, objektivno gledano, mogla da bude veći problem za Vučića nego SPS kao koalicioni partner. Jer, to je druga po snazi parlamentarna stranka i nije isključeno da će u parlamentu sarađivati sa drugim opozicionim strankama. Samim tim jačao bi opozicioni blok, a makar teoretski bi bile otvorene mogućnosti za sklapanje nekih jačih opozicionih saveza. A praksa pokazuje da u slučaju dubljih kriza teoretska mogućnost lako postane stvarnost.\nSNS je na izbore 24. aprila izašla u koaliciji sa još šest partija - Socijaldemokratskom partijom Srbije (SDPS), Partijom ujedinjenih penzionera Srbije (PUPS), Pokretom socijalista, Novom Srbijom, Srpskim pokretom obnove (SPO) i Srpskom narodnom partijom (SNP). Prema koalicionom sporazumu, SNS od ukupno 131 mandata treba da dobije 98, SDPS 10, PUPS 9, Nova Srbija pet, a po tri Pokret socijalista, SPO i SNP.\nKoalicija oko SNS-a ima samo pet mesta više od natpolovične većine koja iznosi 126 poslanika a zakon predviđa da su vlasnici mandata poslanici a ne koalicije. To, opet samo teoretski, znači da bi neko od koalicionih partnera, u slučaju da dođe do većih političkih potresa, imao tehničku mogućnost da napusti vladu i tako uskrati premijeru natpolovičnu većinu. Vučić svakako ima načina da drži pod kontrolom partnere iz svoje koalicije, ali i to odvlači određenu energiju i vreme.


Na četiri Amerikanca u Srbiji dođu po jedan kineski, ruski i britanski 'specijalac'\nIzvor: B92, 09.Dec.2019, 09:14\nNa četiri Amerikanca u Srbiji dođu po jedan kineski, ruski i britanski "specijalac"\nBeograd -- I najboljim poznavaocima postaje sve teže da zapamte imena i funkcije međunarodnih izaslanika koji defiluju kroz Beograd, piše "Politika".\n"Politika" u tekstu pod nazivom "Invazija emisara na Srbiju" navodi da na četiri Amerikanca dolaze po jedan kineski, ruski i britanski "specijalac".\nList piše da se američke interese u našoj zemlji, pored specijalnih izaslanika Metju Palmera i Ričarda Grenela, zastupaju i ambasador SAD u Beogradu Entni Godfri i Filip >> Pročitaj celu vest na sajtu B92 << Kosnet u našoj južnoj pokrajini.\nNavodi se da je impozantna i biografija ruskog ambasadora Aleksandra Bocan-Harčenka, da i ambasadorka Kine Čen Bo dobro poznaje Srbiju, a da je početkom godine Šan Maklaud postavljena za ambasadorku Velike Britanije.\nZnačajan broj "emisara" koji se bave Srbijom je iz EU i Evropskog parlamenta, a tu su i bivši evroposlanici Edvard Kukan i Knut Flekenštajn.\nInvazija emisara na Srbiju: Na 4 Amerikanca – po 1 kineski, ruski, britanski specijalac\nI najboljim poznavaocima postaje sve teže da zapamte imena i funkcije međunarodnih izaslanika koji defiluju kroz Beograd, piše Politika u tekstu pod nazivom "Invazija emisara na Srbiju", navodeći da na četiri Amerikanca dolaze po jedan kineski, ruski i britanski "specijalac"...List piše da američke...


Sedam sanskih kompanija najbolje u BiH – inmedia.ba\n0 14 Decembra, 2018 11:34\nOve godine je rangirano njih 800 u kategorijama prihoda, dobiti, izvoza i investicija. Među njima su i one iz USK, njih 27. Tačnije 13 malih, 12 srednjih i 2 velike kompanije.\nIstraživanje o najuspješnijim kompanijama uradile su Poslovne novine u saradnji sa LRC-om, a bazirano je na finansijskim pokazateljima zvaničnih agencija FIA i AFIP. Radi se o kompanijama koje su postigle najbolje rezultate u prethodnoj godini te na taj način dale doprinos razvoju bh privrede.\nKompanije su rangirane prema veličini na male, srednje i velike te prema prihodu, dobiti, izvozu i investicijama.\nU 100 najboljih u svim kategorijama najviše kompanija ima Sanski Most 7, slijede ga Bihaći Cazin sa po 5, Ključ i Bužim imaju po 3, Bosanska Krupa 2, i Velika Kladuša i Bosanski Petrovac po 1. Velike kompanije imaju Bihać i Bosanski Petrovac – po jednu, a sa brojem malih i srednjih prednjači Sanski Most.\nU kategoriji izvoza na najvišem mjestu četrdesetdrugom (42) je “Sap” iz Sanskog Mosta kao mala kompanija, na tridesetom (30) je “ČJ” iz Bihaća kao srednja i na pedesetom ( 50 ) mjestu velikih kompanija je “Pirnar” iz Bosanskog Petrovca.\nInače u prvom polugodištu tekuće godine izvoz iz BiH iznosio je 5,83 milijarde maraka i veći je za više od 600 miliona ili oko 12 % nego u istom periodu prošle, navodi se u Analizi vanjskotrgovinske razmjene.


World Report 2021: Srbija/Kosovo | Human Rights Watch\nSpecijalizovana veća Kosova, Hag, Holandija, sreda, 11. novembar 2020.\n© 2020 Eva Plevier via AP Photo, Pool\nMigranti, tražioci azila, dugoročno raseljena lica i izbeglice\nU Srbiji je tokom 2020. godine postignut ograničen napredak na polju zaštite ljudskih prava. Novinari su se suočavali s pretnjama, nasiljem i zastrašivanjem, a odgovorni za njih su u retkim slučajevima pozivani na odgovornost. Krivično gonjenje ratnih zločina i dalje je bilo usmereno na niskorangirane počinioce. Osobe s invaliditetom i dalje se smeštaju u ustanove u kojima dugoročno borave. Nastavljeni su napadi i pretnje usmereni protiv lezbijskih, gej, biseksualnih i transrodnih (LGBT) osoba.\nPrilikom izveštavanja o protestu povodom restriktivnih mera zbog pandemije Covid-19 u julu, novinara agencije BETA Žikicu Stevanovića pretuklo je nekoliko policajaca, pri čemu je zadobio i udarce policijskim pendrekom po glavi, uprkos činjenici da im je pokazao svoju novinarsku legitimaciju, navodi NUNS. U vreme pisanja ovog izveštaja, prebijanje Stevanovića je bilo u fazi istrage. NUNS je takođe objavio da je novinar Igor Stanojević, izveštavajući sa istog protesta, prebijen od strane policije i uhapšen uprkos tome što je pokazao svoju novinarsku legitimaciju. Optužen je za navodno bacanje kamenica na policiju i opiranje hapšenju.\nU periodu između januara i avgusta, Tužilaštvo za ratne zločine pokrenulo je dve nove istrage i podnelo dve optužnice protiv ukupno četiri lica. Apelacioni sud u Beogradu osudio je jednog niskorangiranog zvaničnika za ratne zločine. Tokom istog perioda, prvostepeni sud u Beogradu je tri lica osudio za ratne zločine. Zaključno s avgustom, u fazi istrage su bila 34 slučaja protiv 188 pojedinaca, a 14 slučajeva protiv 36 optuženih je bilo u toku pred srpskim sudovima.\nU septembru je sud u Beogradu izdao nalog za hapšenje bivšeg vojnika Rajka Kozline, nakon što se u junu nije javio na odsluženje zatvorske kazne od 15 godina za ubistvo civila tokom rata na Kosovu 1998–1999. Odluka o njegovoj presudi i kazni iz decembra 2019. godine je potvrđena tokom žalbenog postupka u junu.\nSud u Beogradu je u julu osudio bivšeg vojnika na četiri godine zatvorske kazne zbog jednog ubistva i dva pokušaja ubistva civila u Bosanskom Petrovcu u Bosni, 1992. godine. U toku istog meseca, ovaj sud je osudio bivšeg pripadnika vojske bosanskih Srba na dve godine zatvorske kazne zbog prebijanja i zlostavljanja bošnjačkih civila u opštini Ključ 1992. godine.\nPrvo suđenje u Srbiji za ratne zločine počinjene u Srebrenici bilo je narušeno kontinuiranim odlaganjima jer se optuženi, koji se ne nalaze u pritvoru tokom postupka, nisu pojavili pred sudom. Osam bivših pripadnika policije bosanskih Srba sa boravištem u Srbiji optuženo je za ubistvo više od 1.300 bošnjačkih civila u julu 1995. godine. Nakon što je počelo u decembru 2016. godine, suđenje je 18 puta odlagano zbog tvrdnji optuženog da je lošeg zdravlja.\nNakon sastanka s predsednikom Vlade Kosova Avdulahom Hotijem u julu, predsednik Srbije Aleksandar Vučić ponudio je saradnju s Vladom Kosova na utvrđivanju lokacije nestalih iz rata na Kosovu 1998–1999. godine.\nU periodu između januara i avgusta, u Srbiji je registrovano 2.084 tražilaca azila, što predstavlja značajan pad u odnosu na 6.156 koliko ih je bilo u istom periodu 2019. godine. Najbrojniju nacionalnu grupu u 2020. godini činili su Avganistanci. Procene UNHCR-a u pogledu broja tražilaca azila i migranata u državnim centrima su takođe niže – 4.050 u avgustu, u odnosu na 5.420 iz prethodne godine.\nSistem azila i dalje je manjkav, uz teškoće koje tražioci azila imaju prilikom pristupa procedurama, niske stope priznavanja u poređenju s prosekom EU, kao i duga odlaganja u donošenju odluka. U periodu između januara i avgusta, u Srbiji je registrovano 56 podnetih zahteva za azil; izbeglički status je odobren u 9, a supsidijarna zaštita u 7 slučajeva. Tokom prethodne decenije, Srbija je odobrila izbeglički status u samo 78, a supsidijarnu zaštitu u 96 slučajeva. Sredinom oktobra, 6 od 16 prihvatnih i centara za tražioce azila je bilo prenaseljeno.\nZaključno s krajem jula, srpske vlasti su registrovale 37 dece bez pratnje, većinom iz Avganistana, u poređenju s 437, koliko ih je bilo u istom periodu 2019. godine. Srbija i dalje nema formalne procedure za utvrđivanje starosti dece bez pratnje, zbog čega su starija deca izložena riziku da se prema njima postupa kao prema odraslim osobama, umesto da im se pruži posebna zaštita.\nNačinjen je mali napredak kada je reč o trajnim rešenjima za izbeglice i interno raseljena lica iz ratova na Balkanu koji žive u Srbiji. Naime, broj registrovanih izbeglica i interno raseljenih lica iz ovih konflikata je u 2020. godini gotovo nepromenjen u odnosu na prethodnu godinu.\nNastavljeni su napadi, pretnje i kampanje blaćenja protiv LGBT osoba i aktivista. Između januara i septembra, srpska organizacija za zaštitu LGBT prava DA SE ZNA! zabeležila je 17 incidenata mržnje protiv LGBT osoba, uključujući 8 slučajeva fizičkog napada i 9 slučajeva pretnji.\nU svom prvom izveštaju o Srbiji, ekspertska grupa zadužena za monitoring implementacije Istanbulske konvencije o sprečavanju i borbi protiv nasilja nad ženama i nasilja u porodici zabeležila je kontinuirane manjkavosti u pružanju usluga i prepreke u pomaganju žrtvama nasilja nad ženama i devojčicama, pogotovo u slučaju silovanja i seksualnog napada, i pozvala vladu da preduzme hitne korake kako bi se razvejali rodni stereotipi i promovisala jednakost.\nHiljade odraslih osoba i dece s invaliditetom su i dalje u ustanovama širom Srbije. Vlada nije usvojila plan deinstitucionalizacije koji bi omogućio da se osobe s invaliditetom premeste iz ustanova u život u zajednici. Vlada nije objavila podatke o broju osoba s invaliditetom u rezidencijalnim ustanovama koje su preminule od komplikacija usled infekcije koronavirusom. Učenje na daljinu i onlajn nastava, koji su uvedeni nakon zatvaranja škola u martu, nisu bili dostupni velikom broju dece s invaliditetom.\nU julu je Dunja Mijatović, komesarka Saveta Evrope za ljudska prava, pozvala srpske vlasti da sprovedu istragu o policijskom nasilju nad učesnicima protesta koji su istog meseca održani u Beogradu zbog vladinih restrikcija usled pandemije Covid-19.\nNakon intervencije predstavnika OEBS-a za slobodu medija Harlema Desira u aprilu, srpska vlada je hitno povukla odluku iz marta o ograničavanju pristupa medija informacijama u toku pandemije Covid-19.\nU izveštaju Evropske komisije o napretku objavljenom u oktobru navodi se da bi Srbija trebalo da osigura nezavisnost svojih institucija za zaštitu ljudskih prava. U izveštaju se beleži ozbiljna zabrinutost povodom zastrašivanja, pretnji i nasilja protiv novinara i LGBT zajednice, a vlasti se pozivaju da bez odlaganja sprovedu istragu i kazne počinioce.\nPrvi niz optužnica koje je objavilo tužilaštvo pri haškom Specijalnom sudu za ratne zločine na Kosovu označio je dugoočekivani napredak u pravcu postizanja pravde za teška kršenja ljudskih prava i humanitarnog prava, kao i kršenja zakona rata. Novinari su se suočavali s pretnjama i zastrašivanjem, a krivično gonjenje krivičnih djela počinjenih protiv novinara bilo je sporo. Nastavile su se tenzije između Srba i kosovskih Albanaca, pogotovo na severu Kosova. Zajednice Roma, Aškalija i Egipćana nastavile su da se suočavaju s diskriminacijom.\nPredsednik Hašim Tači je među četvoricom bivših lidera Oslobodilačke vojske Kosova (OVK) koji su u novembru optuženi za ratne zločine i zločine protiv čovečnosti. Optužnica se odnosi na period tokom i nakon rata na Kosovu 1999. godine, a podiglo ju je Specijalizovano tužilaštvo sa sedištem u Hagu. Tači je podneo ostavku, a sva četvorica optuženih su prebačena u pritvornu jedinicu u Hagu. Prilikom prvih pojavljivanja pred sudom, svi su se izjasnili nevinim. Tačija i ostale optužene, Kadrija Veseljija, Redžepa Seljimija i Jakupa Krasnićija, tužilaštvo tereti za opsežno zastrašivanje svedoka, a dvojicu pripadnika Udruženja ratnih veterana OVK je optužilo za objavljivanje imena svedoka. Još jedan komandant OVK, Salih Mustafa, u septembru je uhapšen i optužen za ratne zločine.\nSud u Prizrenu je u junu doneo presudu kojom je bivši rezervni oficir jugoslovenske policije proglašen krivim za ratne zločine počinjene protiv Albanaca u selu Mala Kruša, u martu 1999. godine, i osuđen na 22 godine zatvorske kazne.\nSpecijalni izvestilac Ujedinjenih nacija za implikacije opasnim materijama na ljudska prava je u septembru kritikovao UN zbog činjenice da se kontinuirano oglušavaju o prava žrtava trovanja olovom u kampovima za raseljena lica pod upravom Misije UN na Kosovu (UNMIK). Savetodavni panel za ljudska prava (HRAP), nezavisno međunarodno telo osnovano da ispituje pritužbe o zloupotrebama UNMIK-a, 2016. godine je utvrdio kršenje prava pripadnika zajednica raseljenih lica i izdao preporuke UN da plate individualne kompenzacije i da se izvine žrtvama — UN nisu postupile ni po jednoj od njih. Od njegovog osnivanja 2017. godine, samo jedna država je priložila sredstva dobrovoljnom fondu UN za projekte asistencije zajednicama, koji nisu specifično usmereni na pitanje trovanja olovom. Žrtve obuhvataju raseljene pripadnike zajednica Roma, Aškalija i Egipćana.\nU sveobuhvatnom istraživanju sprovedenom među Romima, Aškalijama i Egipćanima na Kosovu, koje je u januaru objavila Organizacija za evropsku bezbednost i saradnju, zaključuje se da se većina pripadnika ovih zajednica suočava s visokom stopom nezaposlenosti, lošim stambenim uslovima i diskriminacijom, pogotovo kad je reč o ženama. Utvrđen je određeni napredak na polju pristupa obrazovanju, koji je tradicionalno bio neadekvatan.\nU februaru je započeto suđenje protiv šestorice optuženih za ubistvo srpskog političara s Kosova Olivera Ivanovića koje se dogodilo u januaru 2018. godine. Četiri osobe su optužene za učešće u kriminalnoj grupi koja je organizovala ubistvo Ivanovića. Dvojica optuženih su pripadnici kosovske policije. Svi su se izjasnili nevinim. Ivanovića su ubili nepoznati napadači ispred njegove kancelarije u Mitrovici, na severu Kosova.\nNasilje u porodici i dalje predstavlja problem na Kosovu, uz neadekvatne reakcije policije, mali broj krivičnih gonjenja i kontinuirani propust sudija da nasilnim partnerima izdaju zabranu prilaska.\nTokom prvih evet meseci u godini, visoki komesar Ujedinjenih nacija za izbeglice zabeležio je 245 dobrovoljnih povrataka pripadnika etničkih manjina na Kosovo iz drugih zemalja, što predstavlja uvećanje u odnosu na 115, koliko ih je bilo u istom periodu u 2019. godini.\nMinistarstvo unutrašnjih poslova Kosova, u periodu između januara i septembra je zabeležilo 304 deportacije na Kosovo, najviše iz Nemačke. Iz Ministarstva se tvrdilo da ono ne raspolaže podacima o etničkoj pripadnosti povratnika. Vlasti su povratnicima pružile ograničenu pomoć.\nU junu je 40 lokalnih organizacija civilnog društva osudilo pretnje i kampanje blaćenja protiv aktiviste za ljudska prava Škeljzena Gašija, koji je smenjen s mesta savetnika tadašnjeg predsednika Vlade Kosova Aljbina Kurtija, nakon što je izjavio da su pojedini članovi Oslobodilačke vojske Kosova činili zločine tokom i nakon rata.\nNa društvenim mrežama je nastavljena pojava govora mržnje protiv aktivista za lezbijska, gej, biseksualna i transrodna (LGBT) prava. U oktobru je Centar za jednakost i slobodu LGBT zajednice Kosova (CEL) izrazio zabrinutost povodom učestalosti homofobnih komentara i govora mržnje protiv LGBT osoba od strane visokorangiranih političara, a pogotovo na društvenim medijima.\nNovinari su i dalje bili izloženi zastrašivanju, pretnjama na društvenim medijima i fizičkim napadima. Istrage i krivična gonjenja su tekli sporo.\nU periodu između januara i septembra, Udruženje novinara Kosova zabeležilo je 18 slučajeva pretnji i nasilja protiv novinara i medijskih kuća, uključujući pet slučajeva fizičkog napada na novinare i 10 slučajeva upućivanja pretnji. U trenutku pisanja ovog izveštaja, policija je vršila istragu u vezi sa četiri od ovih slučajeva.\nDirektora TV Plus Nenada Milenkovića su u aprilu fizički napale četiri maskirane, nepoznate osobe u Severnoj Mitrovici, a veruje se da je napad bio povezan s njegovim izveštavanjem. U trenutku pisanja ovog izveštaja, policija je vršila istragu.\nVlade SAD i evropskih zemalja dosledno su podržavale Specijalni sud za Kosovo, koji je i finansiran od strane EU. Međutim, napori vlade SAD da posreduje u postizanju sporazuma o stabilizaciji odnosa između Kosova i Srbije nisu bili usmereni na probleme u vezi s ljudskim pravima. Dunja Mijatović, komesarka Saveta Evrope za ljudska prava, pozvala je države bivše Jugoslavije da ozbiljno pristupe pitanju zaštite svedoka ratnih zločina, kao i da osiguraju da nijedan svedok ne mora da strahuje za svoj život prilikom svedočenja na suđenju za ratne zločine.\nU julu je produžen mandat Misije za vladavinu prava EULEX za još godinu dana, usled pandemije COVID-19. U aprilu je EULEX potvrdio svoju obavezu da utvrdi sudbinu više od 1.640 osoba koje su nestale tokom rata i koje se još uvek vode kao nestale.\nKomesar za proširenje EU Oliver Varhelji saopštio je novoj kosovskoj vladi da su neophodne reforme kojima će se ojačati vladavina prava i suzbiti korupcija, ali nije izrazio zabrinutost povodom drugih otvorenih problema koji se tiču stanja ljudskih prava.\nU izveštaju Evropske komisije o napretku zemlje, objavljenom u oktobru, navodi se da je pravosuđe i dalje podložno političkim pritiscima, kao i da su se mehanizmi za zaštitu svedoka suočavali sa izazovima budući da ljudi imaju nizak stepen poverenja u bezbednost koju im pružaju organi vlasti. U izveštaju se izražava i zabrinutost povodom kontinuiranih pretnji i zastrašivanja LGBT osoba, kao i neadekvatnih mera za integraciju zajednica Roma, Aškalija i Egipćana.


Odabir podloge i biljaka za akvarijum\nP: Imam akvarijum od 80l, a novi sam u ovom, čitao sam po različitim forumima o podlozi za akavarijum i svi imaju različito mišljenje, pa me zanima da li je dobar sitni pesak da se ubaci? Ne želim neke zahtevne bilje da držim, a od ribica gupi i moli, pa me zanima šta bih mogao ubacim. Hvala, Ibrahim\nО: Kako su akvarijumske biljke vrlo zahtevna i osetljiva živa bića, vrlo je važna primerena podloga za njihov pravilan rast i razvoj.\nKvarcni pesak se najčešće i koristi kao podloga u akvarijumima i za sadnju manje zahtevnog bilja dovoljno je da se koristi ovaj pesak u kombinaciji sa tableticama Kuglen 7 balls ili tečnim hranjivima poput Easy Carbo i Pro Fito sa makro i mikro elemantima.\nAko niste u mogućnosti nabaviti prirodni treset, svakako biste trebali da koristite podlogu za akvarijum u visini od 2 cm. Za tu namenu najbolje je koristiti Jbl kuglen, Mandao i Sera Flora za akvarijume.\nNakon što stavite podlogu, sledi stavljanje akvarijumskog šljunka granulacije 1-3 ili 3-6 mm. Šljunak se stavlja u visini od 2 centimetra u prednjim delovima akvarijuma, a u zadnjem delu stavlja se u visini od 4-6 centimetara.\nKako bi mogla da Vam preporučim biljke koje možete zasaditi u Vašem akvarijumu, potrebno je da znam tip i jačinu svetla koje posedujete. Ovo možete uraditi prilikom posete neke naše prodavnice, gde ćete uz savete naših iskusnih akvarista pronaći idealno bilje za Vaš akvarijum.\nZa sada jedino što možemo da Vam savetujemo jeste da izbegavate paprati, mahovine i ostale biljke mekane strukture jer ste naveli da biste držali vrstu ribe Moli, kojoj je dijeta u velikoj meri bazirana na biljnoj hrani.


Kombinovanjem vakcina do boljeg imuniteta | Novine Toronto\nKombinovanjem vakcina do boljeg imuniteta\nNacionalni savetodavni komitet za imunizaciju izdao je nove preporuke za vakcinaciju stanovništva.\nTako se preporučuje da se, u određenim slučajevima, prva doza vakcine Astra Zeneka kombinuje sa Fajzer Biontekom ili Modernom, kao drugom dozom. Takođe, oni koji su primili Modernu ili Fajzer kao prvu, mogu slobodno izabrati neku od te dve za sledeću dozu, zato što su obe bazirane na sličnoj mRNA tehnologiji.\nOve preporuke usledile su na osnovu saznanja istraživanja u Španiji i Velikoj Britaniji, koja su potvrdila da je mešanje i kombinovanje Astra Zeneke i Fajzera i sigurno i efikasno u prevenciji kovida-19.\nNakon što je u Kanadi ova preporuka počela da se primenjuje, stigli su i rezultati nemačke studije. Neučnici sa Univerziteta u Sarbrikenu tvrde da se kombinovanjem ove dve vakcine osetno uvećava efikasnost u stvaranju imuniteta, u odnosu na ono što se manifestuje kod osoba koje su primili istu vakcinu u obe doze.


Til: Austrija namjerava da ostane veliki investitor u BiH\n24.02.2018 17:10 | Srna\nMilići - Republika Austrija je veliki investitor u BiH i namjerava to da ostane i u budućnosti, rekao je danas u Milićima zamjenik ambasadora te zelje u BiH Volfgang Til, nakon sastanka sa zvaničnicima opština Milići, Vlasenica i Srebrenica, kojem je prisustvovao i narodni poslanik Radovan Višković.\n"Prednosti ove zemlje su njen geografski položaj, stabilnost domaće valute i radna snaga. Takođe je veoma važno naći ljude koji se koriste stranim jezicima i austrijska Ambasada je krajem 2016. godine osnovala institut koji nudi kurseve jezika i mi ohrabrujemo mlade ljude da dođu i budu dio toga", rekao je Til novinarima.\nNačelnik Milića Momir Lazarević je rekao da je opština Milići otvorena za investitore, i da je u tom smislu spremna da pruži odgovarajuće olakšice.\n"Dogovorili smo da privredna delegacija ispred ambasada Austrije posjeti Miliće, da bi mogli da se konkretizuju određeni potezi", rekao je Lazarević.\nLazarević je istakao dobru saradnju sa Omladinskim savjetom Milići, te ukazao da potrebu zajedničkog djelovanja na dovođenju investitora i otvaranju radnih mjesta i zapošljavanju.\nOvom posjetom austrijski zvaničnik odazvao se pozivu milićkih omladinaca da učestvuje u proslavi 15 godina uspješnog rada Omladinskog savjeta Milići, koja se ove godine obilježava brojnim manifestacijama, tematskim panelima, okruglim stolovima i susretima sa međunarodnim zvaničnicima.\nPredsjednik Omladinskog savjeta Stefan Milić novinarima je rekao da je za mlade ljude veoma važno da svojim aktivizmom pokažu da su društveno angažovani, te da svojom snagom, promućurnošću i odlučnošću mogu da afirmišu svoju lokalnu zajednicu.\nNa račune porodilja leglo deset miliona\nBrčaci nastavljaju evropske snove\nElena Ferante omiljena među banjalučkim čitaocima\nVehabije u Crnoj Gori i na Sandžaku “spavači” čekaju znak da krenu u akciju\nMinistri spremni da zasuču rukave\nDječija Biblija i sanke nagrade za najbolji crtež


RTS :: Dodeljena priznanja Kapetan Miša Anastasijević u Beogradu\nDruštvo Dodeljena priznanja Kapetan Miša Anastasijević u Beogradu\nsreda, 23. mar 2016, 18:38 -> 20:06\nDodeljena priznanja Kapetan Miša Anastasijević u Beogradu\nNagrade "Kapetan Miša Anastasijević" za privredno i društveno stvaralaštvo dodeljene su u Beogradu. Priznanje je dodeljeno u 19 kategorija, a novinar i filmski kritičar RTS-a Sandra Perović, nagrađena je "za lepotu izraza i angažovano informisanje".\nU Kapetan Mišinom zdanju Rektorata u Beogradu dodeljeno je 19 priznanja pojedincima i firmama sa područja Grada Beograda. Ovu prestižnu nagradu su dobili i izvršni direktor beogradskog aerodroma "Nikola Tesla" u Beogradu Raša Ristivojević kao najbolji menadžer godine i ambasador Izreaela u Srbiji Josef Levi za jačanje privrednih i prijateljskih veza naroda Srbije i Izraela.\nVrednovanje preduzetničkog stvaralaštva se organizuje u okviru projekta "Put ka vrhu", koji je nastao pre 16 godina.\nZoran Martinović je rekao Tanjugu da je trenutna stopa nezaposlenosti, prema anketi o radnoj znazi u Srbiji, 17,9 odsto i da je to mnogo niže nego ranijih godina.\nPodsetio je da je vlada proglasila 2016. za godinu preduzetništva u Srbiji i istakao da je cilj da se i to iskoristi kako bi se stopa nezaposlenosti spustila ispod 15 odsto, što je nivo od pre svetske ekonomske krize.\n"Sigurno da u uslovima kada je Srbija više godina suočena sa visokom stopom nezaposlenosti nije lako dobiti priznanje za određene zasluge. U poslednje dve godine došlo je do pozitivnih promena na tržištu rada koje su se odrazile i na smanjenje stope nezaposlenosti", rekao je Martinović.\nIstakao je da mu je drago što su prepoznati napori NSZ-a da se animiraju svi akteri na tržištu rada koji mogu doprineti većem zapošljavanju i dodao da je uspostaljena saradnja sa više od 100 lokalnih samouprava, koje ulažu značajna sredstva u programe zapošljavanja.\nIzvršni direktor beogradskog aerodroma Ristivojević je rekao da je on samo član tima uspešnih menadžera na aerodromu "Nikola Tesla" koji se razvija uprkos svim izazovima.\nBeogadski aerodrom postaje kapitalno čvorište u regionu i ove godine se sigurnim korakom priključuje porodici aerodroma sa više od pet miliona putnika godišnje, rečeno je prilikom uručivanja nagrade Ristivojeviću.\nAmbasador Izraela Josef Levi je istakao da su Srbija i Izrael dve prijateljske zemlje i poručio da Izreal veruje u evropsku budućnost Srbije.\nLevi je, pomenuvši jučerašnje napade u Briselu, rekao da je došlo vreme da dobri ljudi treba da se ujedine protiv zla i dodao da Srbija i Izreal treba da se drže zajedno.\nDodelu nagrade organizovali su novosadska agencija Media Invent, novosadski i beogradski univerzitet sa Privrednom komorom Beograda.\nPriznanja na republičkom nivou biće dodeljena 7. aprila u Matici Srpskoj u Novom Sadu.\nPredsednici Odbora za privredu, regionalni razvoj, trgovinu, turizam i energetiku Skupštine Srbije Aleksandri Tomić je uručeno priznanje za izgradnju i jačanje prosperiteta, sekretaru Udruženja za metalsku i elektroindustriju Privredne komore Srbije Ljubiši Obradoviću za doprinos razvoju privrednog ambijenta, a pomoćnici ministra policije Mirjani Nedeljković za profesionalizam i nesebičan stručni doprinos u radu MUP-a Srbije.\nDirektor "Holding korporacije Krušik" a. d. iz Valjeva Mladen Petković je dobio nagradu kao lider održivog razvoja i konkurentnosti, direktor Prve Iskre - Namenska AD Stanoje Biočanin za jačanje namenske industrije, a preduzeće Servoteh iz Surčina za najbolje malo preduzeće koje se bavi savremenim tehnologijama.\nTakođe, generalni direktor "JAT Tehnike" Miroslav Musulin je dobio nagradu za kvalitet privređivanja, direktorka "Apoteke Beograd" Jasminka Bjeletić za odgovorno poslovanje i kvalitet usluga i kompanija "Algotek h" kao lider IT u regionu.\nKompanija "Solfins" iz Beograda je dobila priznanje za najbolji softver, Beogradska bankarska akademija i dekan Hasan Hanić za visok nivo visokoškolskog obrazovanja mladih.\nAkademik Nikola - Koka Janković, vajar i umetnik, dobio je nagradu za životno delo, a istoričar umetnosti i muzejski savetnik u penziji Nikola Kusovac za zapažen doprinos srpskoj umetnosti i kulturi.\nMeđu dobitnicima su i Sandra Perović, novinar i filmski kritičar RTS-a koja je priznanje dobila za lepotu izraza i angažovano informisanje, dramska umetnica Vjera Mujović za promociju srpske kulture i doprinos međunarodnoj saradnji, kao i Centar za očuvanje tradicije i kulture Termoelektrane "Nikola Tesla" u Obrenovcu za projekte za očuvanje tradicije i kulture.\nIzvršni direktor Privredne komore Beograda Svetozar Krstić je rekao da i u ovim teškim vremenima mogu da se vide dobri primeri u privredi koji treba za druge da budu ideja vodilja na putu ka uspehu.


NATO potvrdio snagu savezništva, upozorio na pretnje Rusije i Kine | Restart Magazin\nTrideset zemalja članica NATO okončale su samit u Briselu u ponedeljak potvrdom vojnog savezništva, uz snažno sročeno saopštenje protiv Rusije, i u manjoj meri – Kine. Obe zemlje su pomenute kao “izazov međunarodnom poretku zasnovanom na pravilima”.\nU završnom saopštenju, lideri, među kojima je i američki predsednik Džo Bajden, dogovorili su se da otvore “novog poglavlje transatlantskih odnosa”, dok se suočavaju sa “sve kompleksnijim” bezbednosnim okruženjem.\nAlijansa je usvojila “NATO 2030”, mehanizam koji znači pripremu za novi strateški koncept – dokument koji treba da posluži kao vodič za Alijansu u odnosu na sve veću globalnu konkurenciju i nepredvidljive pretnje.\nU dokumentu NATO 2030. pominju se “agresivnija Rusije”, “brutalnije forme terorizma”, aktuelna nestabilnost, uključujući sajber i hibridne pretnje, nove tehnologije, pandemija i klimatske promene kao nove pretnje za savez.\nNATO 2030. takođe priznaje da “uspon Kine suštinski pomera ravnotežu moći.”\n“Pristankom na agendu NATO 2030, lideri su doneli odluke da učine naš savez jačim i bolje opremljenim za buduće izazove”, rekao je generalni sekretar Jens Stoltenberg na konferenciji za novinare na kraju samita.\nDok je 30 šefova vlada i država izbeglo da Kinu nazove rivalom, izrazili su zabrinutost zbog “politike vojne pretnje”, netransparentnih načina na koje modernizuje svoje oružane snage i primene dezinoformacija.\nIako Moskva poriče bilo kakvu umešanost, lideri NATO su sve više zabrinuti zbog ruskog nedavnog agresivnog ponašanja na Baltiku, sajber napada i tajnih operacija podrivanja zapadnih država. Članice NATO postigle su dogovor i o zajedničkoj politici sajber odbrane – što je direktna referenca na Rusiju.\nPredsednik Džo Bajden rekao je posle samita u Briselu da Kina i Rusija pokušavaju da podele transatlantski savez i da ne želi konflikt sa Moskvom, ali da će NATO odgovoriti ako Rusija “nastavi svoje štetne aktivnosti”.\n“Suočavamo se sa globalnom zdravstvenom krizom koja se događa jednom za sto godina, a istovremeno demografski principi su pod sve većim unutrašnjim i spoljnim pritiskom. Rusija i Kina pokušavaju da poljuljaju našu transatlantsku solidarnost”, rekao je Bajden na konferenciji za novinare.\n“Član 5 je sveta obaveza”, rekao je Bajden. “Želim da NATO zna da je Amerika tu.”\nBijela kuća je potvrdila da su se dvojica državnika susrela – bez navođenja detalja se o temama razgovora.\n“Ako gledate sajber pretnje i hibridne pretnje, ako pogledate saradnju između Rusije i Kine, ne možete ignorisati Kinu“, rekla je Merkel novinarima. “Ali to ne treba ni da se preuveličava – potrebna nam je prava ravnoteža.”\nNa marginama NATO samita, predsednik Bajden sastao se sa turskim liderom Tajipom Redžepom Erdoganom a razgovarali su o turskoj kupovini ruskog odrambenog sistema S-400 i programa lovaca F-35 – pitanjima koja su opteretila bilateralne odnose. Na konferenciji za novinare Erdogan je izjavio da je sastanak sa Bajdenom bio pozitivan, i da mu je Bajden rekao da će možda doći u Tursku.\n“Lideri NATO su ponovili rešenost da podrže Avganistan, kroz obuku, međunarodnu podršku avganistanskoj vojsci i institucijama, i finansiranje, da bi se osiguralo nastavljeno funkcionisanje međunarodnog aerodroma”, rekao je Jens Stoltenberg.\n“Na primer, u trenutnom strateškom konceptu Kina se ne pominje ni jednom rečju. A klimatske promene se gotovo uopšte ne pominju. I naravno, naš odnos sa Rusijom bio je na sasvim drugom mestu u to vreme u poređenju sa onim gde smo danas”, rekao je Stoltenberg novinarima u petak. “Danas smo na najnižoj tački od Hladnog rata u našem odnosu sa Rusijom i pod sofisticiranijim sajber napadima, a mnogi izazovi su evoluirali tokom ovih godina”.https://www.youtube.com/embed/mI35Js9SBXk?&&&fs=1&enablejsapi=1&rel=0\n“Evropljani nisu želeli da otvore tu Pandorinu kutiju tokom Trampove administracije, jer nisu znali šta će reći Sjedinjene Države”, rekao je Den Hamilton, direktor programa Globalna Evropa u Vilson centru.\nTramp je imao loš odnos sa ostalim liderima vojne alijanse, više puta im je zamerao i pozivao ih da povećaju svoje budžete za odbranu – “doprinose” za NATO, kako ih je pogrešno nazivao – i dovodeći u pitanje klauzulu NATO o međusobnoj odbrani, poznatoj kao član 5.\nAmerički lider takođe u ponedeljak vodi sporedne razgovore sa predsednicima Estonije, Letonije i Litvanije, koje je Salivan opisao kao “moćan primer demokratskog upravljanja na istočnom krilu NATO”.\nTi razgovori događaju se neposredno pre Bajdenovog sastanka u sredu u Ženevi sa predsednikom Rusije Vladimirom Putinom, pa američki predsednik “želi da ima snažan vetar u leđa od sastanka sa saveznicima u NATO-u”, rekao je Hamilton za Glas Amerike.\n“Pitanje će biti kakva je dalja uloga NATO-a u Avganistanu nakon izvan vojnih operacija” primetio je Hamilton.\nNATO takođe predlaže da vojske članica Alijanse i privatni sektor sagledaju saradnju po pitanju novih tehnologija, uz razmatranje proširenog partnerstva sa udaljenim istomišljenicima i demokratijama, uključujući i indo-pacifički region, usred sve veće zabrinutosti zbog ekspanzionizma Kine.\n“Ova administracija želi i retorički i sadržajno da pokaže da u SAD postoji značajna snaga koja stoji uz njihove evropske saveznike. Ali još uvek ima puno izazova u transatlantskim odnosima o tome kako se odnositi prema Rusiji i Kini i kako sei suprotstaviti Kovidu i klimatskim promenama”, rekao je viši saradnik Atlantskog saveta Mark Simakovski za Glas Amerike.\n“Bolje korišćenje predsednikovog vremena bilo bi forsiranje teškog, ali neophodnog razgovora unutar NATO o temama kojih se Alijansa u prošlosti klonila”, kaže saradnik na pitanjima prioriteta odbrane Dan DePetris. “To znači preispitivanje – i nadam se zatvaranje – NATO politike otvorenih vrata, koja je u ovom trenutku više odvod savezništva i bezbednosnih obaveza SAD nego neto korist”.\nPoznat pod članom 10, NATO princip otvorenih vrata predviđa da bilo koja druga država može biti pozvana da se pridruži Alijansi jednoglasno. To je postalo tačka spora između onih koji kažu da promoviše organizacionu stabilnost i onih koji kažu da nosi rizik da organizacija tako postane glomazna, možda ugrožavajući svoj mandat.\n“Bajden bi takođe trebalo da ponovi i zaista ojača NATO mehanizme za rešavanje sukoba i dijalog sa Rusijom, koji, koliko god da je uznemirujuće, njegovo ponašanje ne može jednostavno biti zanemareno ili sankcionisano”, rekao je DePetris za Glas Amerike.\nMajkl O’Hanlon, viši saradnik i direktor istraživanja na institutu Brukings, naziva to “vrlo lošom idejom“ jer se rizikuje rat sa Rusijom ako i kada akcije Moskve na suprotstavljanju tom planu pređu “preko praga tolerancije koji osećamo”.\nBajdenovo prisustvo na pregovorima sa NATO treba da demonstrira obnovljenu posvećenost američkom vođstvu u Alijansi.\n“Oni vide šta se ovde događa u zemlji i brinu se za budućnost Republikanske stranke. Oni se brinu šta će se dogoditi posle Bajdena”, kaže Rejčel Elehus, zamenica direktora i viša saradnica u Programu za Evropu, Rusiju i Evroaziju u Centru za strateške i međunarodne studije. “Oni se brinu da bi neki negativni jezik o saveznicima i partnerima i američkoj posvećenost NATO-u i globalnom vođstvu mogli ponovo da posustanu”.\nTokom sastanka u utorak, Bajden i evropski lideri “razgovaraće o zajedničkom dnevnom redu kako bi se obezbedila globalna zdravstvena bezbednsos, podstakao globalni ekonomski oporavak, suočili sa klimatskim promenama, unapredila digitalna i trgovinska saradnja, ojačala demokratija i rešile zajedničke spoljnopolitičke brige“, navela je Bela kuća.\n← Izrael odobrio sporni marš u Jerusalimu samo nekoliko nedelja nakon rata\nZašto je Horhe Luis Borhes važan 35 godina nakon smrti →\nKiks Junajteda, Siti za korak bliži tituli


Ovo su “neveste džihadista” sa Kosova, članice odreda smrti ISIS-a: Spremaju velike borbe, rodile su 37 dece i imaju još jedan tajni zadatak (VIDEO) – Cafe.ba\nOvo su “neveste džihadista” sa Kosova, članice odreda smrti ISIS-a: Spremaju velike borbe, rodile su 37 dece i imaju još jedan tajni zadatak (VIDEO)\nSa prostora Kosova i Metohije u redovima DAEŠ-a u Siriji i Iraku bore se ukupno 44 žene, dok ih je iz Bosne i Hercegovine 60. Ovo su podaci koje je nedavno izneo Kosovski centar za bezbednosne studije. Najpoznatija Albanka sa Kosova i Metohije koja se priključila terorističkoj grupi je Ćamile Tahiri, stara samo 23 godine.\nTrenutno je, prema pisanju kosovske štampe, na čelu kampova za obuku žena džihadista „Islamske države“ (DAEŠ) u Siriji, a smatra se i jednom od najradikalnijih žena-ratnika DAEŠ-a sa ovih prostora. Pod njenim patronatom, desetine Albanki sa Kosova, iz Albanije i Makedonije stiglo je u redove DAEŠ- a. Njena desna ruka je Laura Huseini, takođe sa Kosova i Metohije, koja je u ovu grupu privukla i muža i brata.\nDAEŠ u svom sastavu ima više brigada koje čine samo žene. Najpoznatija je zloglasna ženska brigada Kansa. Formirana je početkom 2014. godine, a ime je dobila po Kansi, arapskoj pesnikinji iz najranijih dana islama. Brigada ima više uloga, a osim hakovanja i vrbovanja, bavi se čak i ubistvima i održavanjem strogih pravila života u ovoj grupi, kao što je, na primer, sprečavanje odnosa muškaraca i žena bez prethodnog dogovora, piše Sputnjik.\nOvaj problem uočila je i američka vlada, pa je na posebnom okruglom stolu pod nazivom „Žene i terorizam“ ne samo ukazala na to nego su pozvani u pomoć i eksperti za državnu bezbednost, kako bi se našlo rešenje. Diskusija o porastu priključivanja žena DAEŠ-u završila se tako što je konstatovano da se pripadnice DAEŠ-a posebno lako infiltriraju u izbegličke grupe i kampove, što im kasnije otvara prostor za stvaranje mreže na teritoriji na koju stignu, piše Sputnjik.\n– Ženske metode regrutovanja umeju da budu i mnogo suptilnije – objasnio je za ovaj časopis Amarnat Amarsingam, istraživač sa Univerziteta Voterlo, koji je fokusiran na inostrane borce i džihad.\nRusija: Proizvodnja nafte na najvišem nivou u historiji zemlje\nŽena aktivirala eksploziv ispred džamije u Nigeriji, osam mrtvih


GRAĐEVINSKI NEDELJNIK: Radovi u Beogradu, građevina povećala BDP, dvorac Hertelendi postaje kompleks za školarce - GRENEF\nMožemo sa pravom reći, iako se i na ulicama naše zemlje vidi da su u toku godišnji odmori, da je sedmica za nama bila produktivna, bilo kroz konkretne radove, bilo kroz prezentaciju novih projekata koji tek trena da budu realizovani.\nKada smo kod najava Beograd očekuju novi radovi i u septembru mesecu i njih je protekle sedmice najavio zamenik gradonačelnika Beograda Goran Vesić. Da se u Srbiji gradi potvrđuje i izveštaj NBS po kojoj je građevinski sektor podigao BDP u našoj zemlji.\nBeograd – nastavak radova i posle 1. septembra\nBeograđani će se i posle 1. septembra morati raspitivati o zatvorenim ulicama i eventualnim izmenama saobraćaja i trasa autobusa. Naime, kako kaže zamenik gradonačelnika Goran Vesić, gradilišta u Beogradu otvaraju se i posle 1. septembra kada počinje rekonstrukcija Bulevara patrijarha Pavla od Rakovice prema Mostu na Adi. Vesić je rekao da za vreme rekonstrukcije neće biti zatvaranja saobraćaja, a uslov za ove radove bilo je izmeštanje toka Topčiderske reke kako bi se napravile još dve trake.\n„Za nešto duže od godinu dana dobićemo četiri saobraćajne trake što će omogućiti da konačno ljudi sa Vidikovca i Rakovice mogu da dođu do Mosta na Adi“ – rekao je Vesić za TV Hepi.\nU narednih nedelju dana, dodao je zamenik gradonačelnika, kreće rekonstrukcija Savskog trga koja će biti završena do februara iduće godine: „To će biti jedan veliki pešački trg, automobilski i tramvajski saobraćaj ići će po obodima, a u sredini će se nalaziti spomenik osnivaču srpske države Stefanu Nemanji. Plan je da od 10. septembra počnemo sa reasturacijom fasade i krova na zgradi stare železničke stanice, koja će postati jedan od objekata kulture. Savski trg biće veći od Trga republike i nalaziće se na mestu ukrštanja dve linije metroa“, saopštio je Vesić ispred gradskog Sekretarijata za informisanje.\nKompleks dvorca Hertelendi postaje kompleks za školsku decu\nRekonstrukcija dvorca Hertelendi u Novom Bečeju, kako kažu u Upravi za kapitalna ulaganja, uskoro bi mogla da počne, a završetak istih se može očekivati u drugoj polovini naredne godine, nakon što se izvedu obimni radovi na samom dvorcu i u okviru kompleksa i imaće potpuno novi sadržaj. Pomenuta institucija ove sedmice je objavila ko će raditi rekonstrukciju vrednu više od 360 miliona dinara sa PDV-om, a radovi bi trebalo da traju najduže devet meseci.\nHertelendi je planiran kao kompleks za decu osnovnoškolskog uzrasta. Projektom je planirano da se dvorac rekonstruiše, sa naglaskom na saniranje loše krovne konstrukcije i zidova punih vlage, a konjušnica pretvori u smeštajni paviljon. Izgradiće se dva igrališta, jedna tartan podloga i teren za mali fudbal, kao i dve saletle za časove u prirodi i zaklon, koji će zajedno sa manjom parkovskom površinom biti edukativni park. Planirana je i izgradnja amfiteatra na otvorenom za koncerte, kao i trim staza sa teretanom na otvorenom. Sve staze će bizi pokrivene behaton kockama, a za partnerno uređenje oko dvorca predviđa se podloga od klinker opeke. U prizemlju dvorca biće edukativni blok, kuhinja sa trpezarijom, sanitarni blok sa vešerajem i administracija. U potkrovlju će se nalaziti sobe za smeštaj ukupno 42 kreveta za decu, kao i soba za igru. Spoljašnji izgled dvorca dosta će se oslanjati na dosadašnji, dok će se fasada raditi u skladu sa uputstvima arhitekata i konzervatora.\nPostavljeni poslеdnji dеlovi konstrukcijе mosta kod Ostružnice\nPotprеdsеdnica Vladе Srbijе i ministarka građеvinarstva, saobraćaja i infrastrukturе, prof. dr Zorana Mihajlović, obišla jе u sredu radovе na izgradnji mosta prеko rеkе Savе kod Ostružnicе, gdе jе prisustvovala postavljanju poslеdnjih dеlova konstrukcijе mosta.\nOna jе ovom prilikom pomenula neophodnost dobijanja obilaznice jеr ćе ona saobraćaj učiniti bеzbеdnijim, a tеškе kamionе i tranzit izmеstiti iz cеntra grada. Potprеdsеdnica Vladе je ovom prilikom dodala i da ćеmo završеtkom radova dobiti novih 27km auto-puta, tе da nas čеka izgradnja trеćе dеonicе od Ostružnicе do Bubanj potoka.\nGrađevinska industrija je svetla tačka u srpskoj privredi ove godine i u drugom tromesečju zabeležila je međugodišnji rast od čak 22 odsto, a prema proceni Narodne banke Srbije.\nI podaci Republičkog zavoda za statistiku pokazuju da je u tekućim cenama rast u drugom tromesečju iznosio 22 odsto, a u prvom polugodištu 15,4 odsto u odnosu na isti period prethodne godine. Kako su naveli u NBS građevinarstvo uz uslužni sektor koji je porastao za četiri odsto je doprineo da rast BDP-a od aprila do juna bude za 3,1 odsto veći nego u istom periodu lane.\nU drugom tromesečju zabeležen je rast vrednosti izvedenih radova na zgradama od 25 odsto, a na ostalim građevinama (komercijalni objekti, infrastrukturni građevinski objekti, dalekovodi, cevovodi…) 21 odsto. Prema računici NBS državne investicije su u drugom tromesečju zabeležile skok od 20 odsto, dok je broj građevinskih dozvola povećan za 11 odsto. Podaci RZS pokazuju rast broja odobrenih građevinskih dozvola u prvih šest meseci u odnosu na isti period 2018. za četiri odsto. Najveći rast građevinskih dozvola je ostvaren u stanogradnji, dok je u izgradnji zgrada i ostalih građevina rast oko četiri odsto.\nStručnjaci nisu iznenađeni što je građevinarstvo povuklo privredu s obzirom na povećanje državnih investicija u izgradnji infrastrukture. Goran Rodić iz Građevinske komore ističe da je evidentan rast fizičkog obima radova na koje je presudno uticala država svojim investicijama: “ Država je povukla ulaganjem ogromnih para u infrastrukturu i to je dobro pošto zapošljava građevinsku operativu. Međutim, mi smo se nadali da će državne poslove dobijati domaće kompanije kao glavni izvođači. Oni bi ne samo dobili reference za poslove u inostranstvu nego bi i zaposlili mlade stručnjake, majstore, zaustavili bi odlazak ljudi. Umesto toga stranci su dobili skoro sve poslove na infrastrukturnim projektima, pokupiće reference i profit, a naši mladi ljudi će nastaviti da odlaze – upozorava Rodić dodajući da bi zbog toga mogli ubuduće imati problema sa održavanjem infrastrukturnih objekata jer prosto neće biti nikoga to da radi“, upozorava Rodić.


Festival nauke i obrazovanja 7. i 8. maja | Luftika\nFestival nauke i obrazovanja 7. i 8. maja\nFestival nauke i obrazovanja održava se u subotu 7. i nedelju 8. maja. Festival će na platou Centralne zgrade Univerziteta u Novom Sadu u 10 časova otvoriti akademik Vladimir Kostić, predsednik Srpske akademije nauka i umetnosti, nakon čega će biti otvorena i izložba pod nazivom „Milankovićev kanon osunčavanja Zemlje“.\nTokom dva dana trajanja Festivala nauke i obrazovanja u amfiteatru zgrade Rektorata Univerziteta u Novom Sadu smenjivaće se naučne tribine sa akcentom na klimatske promene, odnosno eminentni stručnjaci će na popularan način pokušati da objasne posetiocima zašto se klima menja.\nMuke pravilnog izgovora i zašto su nam svi akcenti sem beogradskog smešni\n11 najboljih svetskih aviokompanija sa 5 zvezdica\nDrugi dan Festivala biće posvećen primenjenim naukama, gde će stručnjaci u oblasti IT tehnologije govoriti o pojavi mnogobrojnih softverskih kompanija u Novom Sadu, a takođe će okriti i čaroban svet dronova.\nOve godine u okviru Festivala poseban akcenat se stavlja na obrazovanje. Fakulteti koji su u sastavu Univerziteta u Novom Sadu predstaviće se na tribini pod nazivom „Programi na Univerzitetu u Novom Sadu – šta studirati?“.\nTokom dva dana održaće se 60 radionica koje će na popularan i zanimljiv način promovisati nauku i na taj način je približiti svim posetiocima. Pored radionica, posetioci će imati priliku da se upoznaju sa “Softverskom dolinom” gde će se predstaviti kompanije u oblasti IT sektora. Ulaz na Festival nauke i obrazovanja je besplatan, a radno vreme je od 10 do 18 časova.\nSubota, 7. maj od 10 do 18 časova\nSvečano otvaranje Festivala nauke i obrazovanja\nPlato Centralne zgrade Univerziteta\nFestival će otvoriti akademik Vladimir Kostić, predsednik Srpske akademije nauka i umetnosti\nOtvaranje izložbe Milankovićev kanon osunčavanja Zemlje\nNaučna tribina: Istina o klimatskim promenama – zašto se klima menja?\nAmfiteatar Centralne zgrade Univerziteta\nNaučna tribina: Klimatske promene i voda\nNedelja, 8. maj od 10 do 18 časova\nPrimenjena nauka: Softverska dolina u Novom Sadu – novosadske IT kompanije\nPrimenjena nauka: Dronovi – kako rade i čemu služe?\nPut u svet nauke: Studijski programi na Univerzitetu u Novom Sadu – šta studirati?\nPredstavljanje studijskih programa na fakultetima.\nIspratite premijeru predstave u Fabrici\nOznakeFestival nauke i obrazovanja novosadski univerzitet program festivala nauke Programi na Univerzitetu u Novom Sadu – šta studirati? radionice univerzitet u novom sadu\nBrucoši, snalazite li se u Novom Sadu?\nJoš jedna nedelja Novosadskog BIG dečijeg leta\nUživo sa Štranda, mladi na okupu


Od eksplozije oštećena tri vozila | Palelive.com\nPočetna Regija Istočno Sarajevo Od eksplozije oštećena tri vozila\nISTOČNO SARAJEVO – U Ulici vojvode Radomira Putnika u Istočnom Novom Sarajevu tri putnička vozila oštećena su od eksplozivne naprave koju su aktivirali nepoznati počinioci.\nIz Centra javne bezbjednosti Istočno Sarajevo saopšteno je da je lice čiji su inicijali Č.S. prijavilo da je čulo detonaciju.\nPolicija je izvršila uviđaj, a o svemu je obaviješten dežurni tužilac Okružnog tužilaštva Istočno Sarajevo.\nU Tržnom centru “Tom” na Palama policija je zatekla lice sa inicijalima T.E. sa artiklima koji su prethodno ukradeni iz trgovinske radnje “Konzum”.\nPrethodni članakPremijera filma “Drugi susret” na otvaranju “Jahorina Film Festivala”\nNaredni članakPoložen vijenac na partizansku spomen-kosturnicu


Konacno je rešeno pitanje snabdevanja Mitrovice nakon požara u trafou Trepce 26-01-2019\nSada cela Mitrovica ima elektricnu energiju. Ovo, pošto je prikljucena i treca linija snabdevanja za ovaj grad.\nAktiviziranje je postignuto zahvaljujuci refunkcionalizaciji linije koja proistice iz jednog starog trafoa Trepce koji je bio van funkcije.\nEkipe KEDS-a su prikljucili vezu 35 kV, ekipe KOSTT-a liniju 110 kV i Trepca je ponudila trafo.\nOvo je treca opcija unutar tri dana, pošto pre tri dana kao rezulatat jednog izuzeznog rada u Mitrovici su stvorene dve linije snabdevanja za ovaj grad I okolna sela, obuhvatajuci I Trepcu.\nOvo postignuto zahvaljujuci 90 radnika KEDS-a i 30 radnika ugovorenih od kompanije, koji su uspeli u rekordnom roku da stvore vezu Mitrovice kao iz strane Vucitrna, tako i iz podstanice Valac na severu zemlje.\nEkipe KEDS-a su uspele da instaliraju unutar dana oko 2000 metara provodnika 95 mm i 400 metara podzemnog kabla. Istog dana su postavljene 12 kablovskih glava I ostali prateci materijal, koji su ucinili da odjenom budu u funkciji dve nove linije 35 kilovolti, dovoljne za napajanje Mitrovice sa okolinom.\nAli, pošto je KEDS izvršio sve radove, reaktiviziranje linije Valaca je bilo nemoguce zbog tehnickih procedura koje nisu bile odgovornost kompanije. Ovo je dovelo do toga da se snabdevanje vrši samo iz podstanice Vucitrn koja je obezbedjivala energiju za 85 odsto gradjana, pošto transformator KOSTT-a nije imao više kapaciteta.\nAli, zahvaljujuci trecoj liniji, ovaj problem je prevazidjen.


Dve medalje za Gaćešu na Velikoj nagradi Novog Sada – Sport In\navg 26, 2019 gaćeša dimitrije, inđijske, medalje, mladost, osvojio, strelac\nStrelac inđijske Mladosti Gaćeša Dimitrije, osvojio je 2 medalje na velikom međunarodnom turniru koji je održan u Novom Sadu od 22. do 25. avgusta.\nTurnir je okupio preko 400 strelaca iz 14 zemalja u raznim disciplinama puškom i pištoljem u kategorijama juniora i seniora. Prve zvezde turnira bili su sjajni reprezentativci Rusije, koji su umesto na svetskom kupu u Riju, nastipili na novosadskom turniru. Za Gaćešu i ostale juniorske reprezentativce Srbije ovo je bila poslednja takmičarska provera forme pred prvenstvo Evrope koje se od 12. do 16. septembra održava u Bolonji u Italiji. Gaćeša je nastupio u dve streljačke discipline MК puškom: trostav 3 h 40 metaka i 60 metaka ležeći stav. Iako rezultat u trostavu od 1147 krugova nije najbolji Gaćešin rezultat, on je Dimitriju ipak doneo 2. mesto u konkurenciji juniora iza kolege iz reprezentacije Ivanović Marka a ispred Šveđanina Gridena. Raduje činjenica da je Gaćeša ostvario dobre rezultate u klečećem i stojećem stavu koji su tehnički zahtevniji a problemi su se nastavili u ležećem stavu koji nikako ne ide Gaćeši ove sezone. Prilika za ispravku grešaka bio je nastup u disciplini 60 metaka ležeći pa je uz određene korekcije Gaćeša napravio svoj najbolji rezultat sezone od 611,5 krugova i nagovestio da se do odlaska u Bolonju, sa ovako dobrim ležećim, i rezultat u trostavu može znatno popraviti.\nNa turniru u Novom Sadu nastupilo je još dva takmičara Mladosti: Bojić Strahinja i Mihajlović Veljko, koji su najavili da će, uz intenzivan trening, sledeće sezone nastavitida podižu nivo svojih rezultata.\nStrelci Mladosti, osim Gaćeše, odlaze na dugo očekivanu takmičarsku, ali ne i trenažnu, pauzu, koja će potrajati do 6. oktobra, kada je na programu prvo takmičenje sezone 2019. – 2020. godine.


U okviru turističke rute kroz Srbiju, grupa inostranih turista posetila je Mali Stapar. Turisti koji su posetili ovo mesto su stariji ljudi u penziji koji su se bavili poslovima iz domena plovnih puteva i plovne tehnike, pa sad kroz entuzijazam neguju svoju ljubav prema poslu. Uz goste iz inostranstva bili su i nadležni iz preduzeća „Vode Vojvodine“ koji su , sem prevodilačkog posla, imali i zadatak da odgovore na svako pitanje i nedoumicu u vezi funkcionisanja prevodnice. Zoran Madžgalj iz „Voda Vojvodine“ izrazio je zadovoljstvo što gosti posetili Mali Stapar i što su pokazali spremnost da kvalitetno diskutuju i saznaju nešto više o čitavom kompleksu:\n-„ U pitanju je grupa turista iz nekoliko zemalja, između ostalog iz Belgije, Holandije, Francuske, Velike Britanije i Sjedinjenih Američkih Država. Ovi ljudi su stručnjaci iz svojih oblasti koji su čitav život posvetili svojoj struci i sad, kada su u penziji, neguju svoj entuzijazam upoznavanjem plovnih mreža širom Evrope. Na našem preduzeću je ostao zadatak da naše goste maksimalno efikasno upoznamo sa vodnim potencijalima Vojvodine, kako bi stekli uvid u čitavu plovnu infrastrukturu , što potencijalno pozitivno može da utiče na turizam“.\nOno što najviše privlači pažnju turista, kako domaćih tako i inostranih, kada dođu u Mali Stapar jeste stari mlin izgrađen 1802, kao i prevodnica koja je sagrađena iste godine. Upravo ova prevodnica na Malom Staparu je jedina preostala iz perioda izgradnje Velikog bačkog kanala. Značaj Malog Stapara ogleda se i u organizaciji Svetske konferencije o kanalima koja je održana 2009. godine i upravo u tom periodu su svi značajni objekti u Malom Staparu restaurirani.


Četvrt veka od Atine '95: Kao prva ljubav - KOS magazin\nSvaki pomen, a tek odlazak u Atinu, u meni budi posebne emocije, sećanja. U prestonici Helena izveštavao sam za ovih svojih dvadeset godina rada sa Olimpijskih igara, Svetskog prvenstva, Final foura Evrolige, ali svaki pomen i odlazak u Atinu, me vraća na Evropsko prvenstvo 1995.\nTelevizija na kojoj i danas radim, počela je krajem maja da emituje svoj program, a mesec dana kasnije, bez novca i akreditacije, kao novinar početnik, poslat sam da izveštavam sa prvog takmičenja na kome je učestvovala bilo koja naša reprezentacija posle sankcija. To je bio veliki izazov, ali i šansa koju sam iskoristio zahvaljujući, u prvom redu, uspehu naših košarkaša na parketu, ali i tome što su umeli da to proslave i kako su se ponašali van njega.\nUz igrače, veliku zahvalnost dugujem selektoru Dušanu Ivkoviću, koji mi je dozvolio da udjem u autobus i snimim čuvenu atmosferu pred četvrtfinale sa Francuskom, kao i dvojici Stankovića. Vladi, autoru ove njige, koji je „zalegao“ da posle svih rokova dobijem novinarsku akreditaciju, preko Bore, tada prvog čoveka FIBA.\nUz čuvenu atmosferu iz autobusa, pamtiću dobro druženje u kući selektora Ivkovića, opuštanje pred borbe za medalje, kao i na poslednjem spratu hotela “Karavel”, gde smo snimali igrače na bazenu u jednoj potpuno novoj, bar za javnost, drugoj dimenziji. Pamtim reči urednika Dragiše Kovačevića, koji mi je stalno govorio da uradim nešto što RTS ne radi, što nije niko do tada, iza kulisa, van terena.\nGledao sam sve utakmice, a bilo ih je po šest dnevno, ne samo naše, jurio do hotela “Karavel” gde su bile sve selekcije, snimao srpske i strane asove, Hrvate kako su se sklanjali i tajno razgovarali sa našima. Tada nije bilo interneta, mobilnih telefona, laptopa za slanje materijala. Sa telefonske govornice posaljem fono izveštaj, a onda na svaka dva tri dana idem do aerodroma, tada na Glifadi, na Jatov šalter kod osoblja ili putnika koji su čekali u redu, uz moljakanje da ponesu kasetu za Beograd, koju bi neko od kolega čekao na Surčinu.\nPamtim grčke psovke, napade pojedinih kolega, sa kojima sam danas odličan prijatelj, posle poraza u polufinalu, pamtim finale sa Litvanijom, bežanje Hrvata, pevanje himne pod zvižducima… Potom slavlje u kafiću-piceriji „Korner”, na Glifadi, gde je Žarko Paspalj poručivao na desetine i desetine pica za sve koji su se tu našli, a zadesilo se, čini mi se, sve što je bilo Srba u Atini. Pamtim i njegov stari mercedes sa fantastičnim ozvučenjem, koji je bio kao diskoteka na otvorenom.\nOtišao sam kao anonimus, najmladji izveštač sa Prvaenstva, a zahvaljujuću uspehu Saše, Bodija, Dikija, Palje i ostalih, kao i pomenutih Stankovića, vratio se a da nisam mogao da se načudim zašto me ljudi zaustavljaju i pozdravljaju na ulici, kao da sam i ja igrao. To mi je bila odskočna daska u poslu, ali više od svega sećanje i uspomena, koje uvek izmami setu, toplinu, osmeh… Bilo je medalja, slavlja, dočeka i posle, ali Atina te 1995. će uvek biti nešto posebno, kao prva ljubav, ili vodjenje ljubavi…


Završnica Kupa Republike Srpske za rukometaše u Gradišci\n340\tObjavljeno 19 maj 2021 Autor: Micro Mreza\nZavršnica Kupa Republike Srpske za rukometašice odigraće se 27. maja u Prijedoru, dok će se za rukometaše održati 4. i 5. septembra tekuće godine u Gradišci.\nOvo je jednoglasno odlučio Upravni odbor Rukometnog saveza Republike Srpske koji je danas održan u Banjaluci.\nKod dama na završni trunir već su se plasirale rukometašice Borca iz Banjaluke koje brane trofej iz prošle sezone. Preostali učesnici biće poznati do petka, 21. maja kada će biti odigrana posljednja četvrtfinalna utakmica: Doboj – Leotar uz napomenu da danas (srijeda) igraju: Dubica – ''Mira'' (17.30) i Derventa – Jedinstvo (19).\n''Smatram da smo donijeli dobru odluku i da će ŽRK ''Mira'' iz Prijedora kao i RK Kozara iz Gradiške biti dobri domaćini. I ove godine pobjednici Kupa u muškoj i ženskoj konkurenciji biće nagrađeni sa po 2.000 maraka, a poraženi finalista zaradiće 1.500 maraka'', istakao je Marinko Umičević, predsjednik Rukometnog saveza Republike Srpske.\n''I dalje ću tražiti pomoć od Vlade Republike Srpske kako bi pomogli naše klubove. Želja mi je da muške i ženske ekipe koji igraju m:tel Prvu ligu dobiju po 10.000 maraka, dok bi drugoligaši dobili po 5.000 maraka i nadam se da ću u tome uspjeti'', dodao je Umičević.\n''Klub se nalazi u dosta teškoj i nezavidnoj situaciji, i ovim putem želim da se zahvalim predsjedniku Marinku Umičeivću koji je sopstvenim sredstvima pomogao klub iz Kozarske Dubice'', napomenuo je Stojčić.\nPredsjednik Marinko Umičević upozano je članove Upravnog odbora o nedavno održanom sastanku u Beogradu sa delegacijom RS Srbije koju je predovila predsjednica Milena Delić.\nUmičević je naglasio kako je ovo bio više nego koristan sastanak i da je tom prilikom dogovorena još čvršća saradnja dva Saveza.\nVojislav Rađa je govorio o RINK konvenciji i ovim putem pozvao trenere iz Republike Srpske da upišu ovaj program kako bi se za njih obavila kategorizacija. Članovi Upravnog odbora jednoglasno su usvojili prijedlog da se ŽRK Laktaši od naredne sezone uvrsti u takmičenje u m:tel Prvoj ligi uz obavezu da izmire obaveze prema Regionalnom savezu Banjaluka. Takođe je odlučeno da RK Perihel iz Brčkog od naredne jeseni uključi u takmičenje Omladinske lige Republike Srpske, saopštili su danas iz Rukometnog saveza RS.


U razgovoru sa predsednikom Narodne skupštine Kiranakis je rekao da je Omladinska organizacija Evropske narodne partije objedinjavajuća za 57 političkih organizacija mladih desnog centra, iz 39 zemalja širom Evrope.\nGovoreći o aktivnostima organizacije čiji je predsednik, Kiranakis je rekao da se ona razvila u najveću omladinsku organizaciju Evrope koja, pored aktivnosti u okviru Evropske narodne partije ima brojne međunarodne aktivnosti kao i da je jedan od glavnih ciljeva održavanje dobrih odnosa u okviru narodnjačke političke porodice, ali i da aktivno rade na obuci i pripremi mlade generacije koja će voditi Evropu sutrašnjice. Kiranakis je posebno naglasio da je misija njegove organizacije stimulacija daljih integracija u Evropi.\nKiranakis je govorio o konceptu moderne tržišne ekonomije i ulozi mladih, odnosno o perspektivama evropskog plana zapošljavanja mladih, naglasivši da je nezaposlenost mladih jedan od značajnih problema u uslovima ekonomske krize, pojašnjavajući model prema kome bi se ovo značajno pitanje rešavalo.\nPredsednik Narodne skupštine se zahvalio na isrpnim informacijama, naglasivši da je i u Srbiji nezaposlenost mladih jedan od ključnih problema za oporavak ekonomije. Stefanović je gosta upoznao sa naporima Vlade ali i parlamenta na prevazilaženju posledica ekonomske krize,ali i sa svim preuzetim koracima u borbi protiv korupcije, reformama u pravosuđu, odnosno poboljšavanju ekonomskog ambijenta što bi značajno uticalo na veću zaposlenost, posebno na zapošljavanje mladih i ostanak mladih stručnjaka u zemlji.\nPredsednik Stefanović je izrazio poseban interes za bliže povezivanje najjače političke opcije u Evropskoj uniji, Evropske narodne partije kao i za bližu razmenu iskustava na nivou organizacija mladih u našoj zemlji.


Poraz srpskog dubla protiv Španije : Nadlanu.com\nPoraz srpskog dubla protiv Španije\nObjavljeno 20. maj 2011. / 18:08:20\nBEOGRAD, 20. maja 2011. (Beta) - Srpski teniseri Nenad Zimonjić i Dušan Lajović izgubili su u petak od Španaca Marsela Granoljersa i Marka Lopesa sa 6:3, 6:1 u poslednjem meču trećeg kola Plave grupe Svetskog kupa u Dizeldorfu.\nŠpanci su tako ublažili poraz na 2:1, ali Srbija uprkos pobedi nije prošla u finale. Prvo mesto zauzela je Nemačka, koja je kao i Srbije zabeležila dve pobede i poraz. "Panceri" su, medjutim, slavili u medjusobnom duelu sa 3:0.\nRanije istog dana, Janko Tipsarević doneo je pobedu Srbiji protiv Španije, pošto je savladao Danijela Himeno-Travera sa 7:6, 6:1. Prvi poen Srbiji protiv Španije doneo je, još u četvrtak, Viktor Troicki pobedom na Granoljersom.


Monstrum Mladić - Christopher Hitchens - Peščanik\nVerujem da je hapšenje generala Ratka Mladića bilo nedramatično i prosto, i da se tokom godina on pretvorio u ostarelu ruinu, koja se na prilično odvratan način priseća svojih vojnih uspeha. Njegove potrebe su verovatno bile skromne: čašica šljivovice u društvu saosećajnog popa (obično je Srpska pravoslavna crkva ta koja pruža podršku i savete ratnim zločincima u bekstvu), uz povremeni odlazak na skijanje i u lov. I mada ima neke satisfakcije u ovom klišeu od ishoda – ličnost koja je zračila energičnim zlom, svedena je na iscrpljenu, banalnu ljušturu – postoji i nešto odbojno u svemu tome.\nPostoji opasnost da Mladić, u liku zbunjenog, ostarelog penzionera, probudi simpatije lokalnog stanovništva, na sličan način kao u slučaju Džona Demjanjuka, s tim što bi se u slučaju Mladića to dogodilo samo nekoliko godina posle počinjenih zlodela, a ne posle mnogo decenija. Osim toga, Mladić je nadgledao i organizovao masovne pokolje u Srebrenici i Žepi (kao i sramno granatiranje Sarajeva) – on nije bio običan vojnik koji je izvršavao naređenja. Nova, navodno reformistička vlada Srbije, snosi deo odgovornosti za ovaj trenutak moralnog ništavila i konfuzije, budući da hapšenje Mladića i njegovog političkog šefa Radovana Karadžića posmatra u najvećoj meri samo kao epizodu u otopljavanju odnosa između Beograda i Evropske unije. Ne morate biti srpski šovinista da biste videli nešto odvratno i pomalo trivijalno u ovakvom proračunatom ponašanju. (A šta ako se ispostavi da je nemoguće proširiti sve manje elastičnu evrozonu, kako bi se zadovoljile hitne potrebe Srbije, zajedno sa već postojećim potrebama Grčke i Irske?)\nPostoji još jedna žalosna posledica prikazivanja Mladića kao bednog i patetičnog. Ljudima mnogo mlađim od mene postaće skoro nemoguće da shvate koliko je važna figura on nekada bio. Vrlo pažljivo koristim ove reči – u ono vreme, smatrao sam da je Mladićeva ličnost beskrajno precenjena i da mu se pripisuju političke i vojne veštine koje on nije posedovao. Ali ako ste pokušavali tokom prvih godina Klintonove vlade da u Vašingtonu iznesete mišljenje o tome da bi na Mladićevo granatiranje Sarajeva trebalo odgovoriti vojnom akcijom, kao odgovor biste dobili neku vrstu Arapske ulice, u kojoj su reči arapski ili muslimanski zamenjene rečima pravoslavni ili ruski:\n„Ako budemo pucali na srpske položaje, oni će potpuno prestati da se suzdržavaju i zbrisaće Sarajevo sa lica zemlje… Jugoslovenska narodna armije krenuće u ofanzivu širom zemlje. Milošević će se okrenuti Moskvi za naoružanje i diplomatsku podršku, i dobiće ih… Setite se da su Titovi partizani tokom rata saterali u ćošak 20 Hitlerovih divizija…“\nI tako se ta priča vrtela u beskraj, iako nisu uvek svi razlozi bivali navedeni ovako zajedno (mada se sećam da je sekretar odbrane Les Aspin uspevao da ih sažme dosta dobro, da ne kažem histerično). Naravno da su na kraju Mladićeve snage uradile ono što rasni i verski fanatici uvek urade – otišli su predaleko. Kada se to desilo, zapad je morao da reaguje. I onda se ispostavilo da srpske snage nisu „elitne“ jedinice, već bedne paravojne snage sa neprekinutim istorijatom pobeda nad civilnim stanovništvom. I mada su se neki ruski demagozi poput Vladimira Žirinovskog pojavili u Bosni, koja je bila pod okupacijom srpskih snaga, Rusija nije pokazala previše sklonosti da izigrava Majku svih Slovena.\nČak i pošto su izašle na videlo ove i druge hronične slabosti našeg pristupa, srpskim liderima su stalno nuđeni ustupci, prvo u Dejtonu, nakon toga u vezi sa Kosovom, sve dok se ceo mit nije rasplinuo posle Miloševićevog ludačkog pokušaja da etničko čišćenje proširi u Albaniju i Makedoniju. Kada se sve završilo, gvozdena logika evropskog fašizma ponovo je trijumfovala, kao što je to bio slučaj i posle 1945, i veliki broj pripadnika srpske etničke manjine proteran je iz Krajine i sa Kosova, sa prostora na kojima su živeli vekovima. Ako je tokom poslednjih par godina iko trebalo da se zalaže da se uhapsi Ratko Mladić, zar to nije trebalo da budu obični Srbi?\nU trenucima kao što je ovaj, možemo biti sigurni da će nas podsetiti na ono što je Džon Kvinsi Adams rekao o riziku koji Amerika preuzima kada odlazi u svet „u potrazi za monstrumima koje treba uništiti“. Monstruozni karakter Mladića i njegovog pokreta nema potrebe preuveličavati. Do današnjeg dana, mnogi ljudi ne razumeju koliko patnje, haosa i bola je on sračunato naneo. Međutim, monstruozna priroda njegove moći i uticaja je u velikoj meri i paradoksalno preuveličavana – ne od strane onih koji su hteli da mu se suprotstave, već od strane onih koji to nisu želeli! Ovo je za rezultat imalo nepotrebno prolongiranje noćne more, dok su troškovi celog poduhvata da se iz nje izađe drastično povećavani. Kakva god da je trebalo da bude osnova za rekonstrukciju post-titoističke Jugoslavije, jedan koncept je sigurno bio nezamisliv – Velika Srbija, gde bi manje republike i njihovo stanovništvo bili nasilno prekrajani kako bi se uklopili u model jednog diktatora. Jednog dana će izgledati neverovatno da NATO snage ovo nisu odmah uvidele, i da su nastavile da Miloševića tretiraju kao „partnera u miru“, čime su otvorili vrata koja su vodila direktno u Srebrenicu i ubijanje ljudi koji su navodno bili pod našom zaštitom.\nSrebrenica je jedan od najbolje dokumentovanih zločina počinjenih u modernoj istoriji. Sve imamo, od satelitskih snimaka u realnom vremenu (koji su u Americi bili dostupni i dok se samo klanje odvijalo – što je sramno), do fotografija i snimaka koje su napravili sami počinioci, uključujući tu i Mladića. Ostaje nam da se nadamo da će iznošenje ovih dokaza na sudu zbrisati svaki potencijalni osmeh sa njegovog lica, i srušiti propagandnu sliku o jednostavnom vojniku patrioti. Nezavisno od toga u šta će se na kraju pretvoriti naša politika prema monstrumima u svetu, trebalo bi bar da smo u stanju da ih prepoznamo kada ih ugledamo.


Izvor: Al Jazeera arhiva vesti 08.01.2021 - Naslovi.net\nIzvor: Al Jazeera arhiva vesti 08.01.2021\nAl Jazeera: COVID-19: Srbija nastavlja s imunizacijom stanovništvaAl Jazeera: EU kupuje još 300 miliona doza Pfizerove vakcine\nAl Jazeera: Preminuo policajac povrijeđen u neredima na CapitoluAl Jazeera: Trump sada obećava mirnu predaju vlasti\nOgromni krater na parkingu bolnice u Napulju\nHitne službe su izašle na teren sa psima u petak ujutro kako bi vidjeli ima li povrijeđenih ljudi. Bolničko parkiralište u južnom italijanskom gradu Napulju urušilo se u ogromnu rupu u zemlji, koja se otvorila u petak u zoru i progutala nekoliko… »\nKhamenei zabranio uvoz američkih i britanskih vakcina u Iran\nZaista im ne vjerujem, žele testirati svoje vakcine u drugim zemljama, rekao je iranski vjerski lider. Vrhovni iranski lider, ajatolah Ali Khamenei, zabranio je uvoz američke vakcine Pfizer/BioNTech i britanske AstraZeneca protiv, što je odraz… »\nBoeing plaća 2,5 milijardi dolara zbog aviona 737 Max\nAmerička kompanija platiti će odštetu po optužbi za prevaru regulatorne agencije u vezi s razvojem ovog modela aviona. Američka kompanija Boeing platit će 2,5 milijardi dolara odštete po optužbi za prevaru regulatorne agencije u vezi s razvojem… »\nJedan od autora studije rekao je da je vakcina koju su izradili Pfizer i BioNTech efikasna protiv 16 vrsta mutacija. Najnovija studija Pfizera pokazala je da vakcina protiv korona virusa koju su proizveli Pfizer i BioNTech djeluje i na glavne mutacije u… »\n08.01.2021 Al Jazeera, kategorije


JKP Kruševac dobilo donaciju vrednu 19 miliona dinara – GRAD Kruševac\nNaslovna » Ekonomija » JKP Kruševac dobilo donaciju vrednu 19 miliona dinara\nJavno komunalno preduzeće Kruševac od danas je bogatije za tri autosmećara marke Volvo, jedno vozilo marke Mercedes, čistilicu, usisivač i četiri kamiona čistilice. Ukupna vrednost donacije je preko 19 miliona dinara, a donatori su “Milenijum tim” iz Beograda, kruševačka kompanija “Tekgas” i firma “Xena” iz Švedske, čiji je vlasnik naš sugrađanin\nPrimopredaja specijalizovanih vozila obavljena je danas u centru Grada, a na vrednoj donaciji zahvalile su se gradonačelnica Kruševca Jasmina Palurović i direktrorka JKP Kruševac, Snežana Radojković.\nGradonačelnica je kazala da će zahvaljujući novim vozilima biti povećana efikasnost rada ovdašnjeg JKP, nivo i kvalitet održavanja higijene i u gradu i na seoskom području, te da će se time još više potvrditi da Kruševac s pravom nosi epitet jednog od najčistijih i najuređenijih gradova u Srbiji.\nDirektorka JKP Kruševac istakla je da je ovo jedna od najvećih donacija koju je ovo komunalno preduzeće dobilo tokom 75 godina svog postojanja.\n– Nova vozila doprineće većem i kvalitetnijem novou održavanja higijene kako grada tako i cele opštine. To podrazumeva da ćemo do kraja ove godine uspeti da 101 naseljeno mesto obuhvatimo uslugom organizovanog odvoženja smeća– kazala je Radojković, istakavši da JKP duguje veliku zahvalnost donatorima, ali i našem sugrađaninu i bivšem gradonačelniku Bratislavu Gašiću koji je pomogao da ove donacije stignu u naš grad.\nPredstavnica “Milenijum tima”, Ana Stošić, rekla je da ova kompanija od svog osnivanja neguje koncept odgovornog poslovanja, da su posebno ponosi na donacije koje se odnose na zaštitu i unapređenje životne sredine, te da veruje da će na ovaj način dati podstrek i ostalim kompanijama i privrednicima da se uključe u aktivnosti koje imaju za cilj očuvanje životne sredine.\nInače, u Kruševcu se godišnje produkuje oko 46.000 tona komunalnog otpada koji se deponuje na gradsku deponiju u Srnju. Dnevno se sakupi oko 1,35 kilograma otpada po stanovniku , odnosno, preko 500 kilograma godišnje, po stanovniku. U seoskim sredinama prosečno se generiše 0,7 kilograma otpada po stanovniku.\nOrganizovanim odvoženjem smeća trenutno je obuhvaćeno oko 70 odsto naseljenih mesta na teritoriji Grada Kruševca, a plan je da do kraja ove, odnosno, naredne godine, budu obuhvaćena sva naseljena mesta.\nJavno komunalno preduzeće Kruševac od danas je bogatije za tri autosmećara marke Volvo, jedno vozilo marke Mercedes, čistilicu, usisivač i četiri kamiona čistilice. Ukupna vrednost donacije je preko 19 miliona dinara, a donatori su “Milenijum tim” iz Beograda, kruševačka kompanija “Tekgas” i firma “Xena” iz Švedske, čiji je vlasnik naš sugrađanin Primopredaja specijalizovanih vozila obavljena je danas u centru Grada, a na vrednoj donaciji zahvalile su se gradonačelnica Kruševca Jasmina Palurović i direktrorka JKP Kruševac, Snežana Radojković. Gradonačelnica je kazala da će zahvaljujući novim vozilima biti povećana efikasnost rada ovdašnjeg JKP, nivo i kvalitet održavanja higijene i u gradu i…\nautosmećari donacije jkp mercedes volvo\t2019-04-29\nTag : autosmećari donacije jkp mercedes volvo\nPrethodni : Donacija Domu za decu “Jefimija“\nSledeći : Vinjete Đorđa Jokovića: Prvi maj\n15. maja 2021., 01:35


Vesti online / Vesti / Srbija / Od rasejanja još milion evra\nPetak 27. 5. 2022.\nNotice: Trying to get property of non-object in /var/www/arhiva.vesti-online.com/1.0/system/frontend/views/scripts/open/news.phtml on line 71\nOd rasejanja još milion evra\nFond dijaspore za maticu izdvojiće još milion evra za pomoć poplavljenim područjima u Srbiji i Republici Srpskoj, odlučeno je na njihovoj upravo završenoj godišnjoj skupštini koja je održana u Beogradu. U prvom poplavnom talasu maja ove godine Fond je već donirao 100.000 evra Srbiji i 25.000 evra Republici Srpskoj.\nČekamo projekte opština : Živadin Jovanović\nU radu skupštine učestvovali su predstavnici srpskog rasejanja iz Evrope, Severne Amerike i Australije, predstavnici Vlade Srbije, Srpske pravoslavne crkve, lokalnih samouprava, institucija nauke i, kulture i zdravstva, narodni poslanici i druge javne ličnosti. O posledicama poplava i prioritetima sanacije u narednom periodu, učesnike Skupštine su upoznali predsednici poplavljenih opština.\nNovac za talente još blokiran\nNa skupštini Fonda dijaspore za maticu izražena je spremnost da se unapredi saradnja sa državnim institucijama kao i očekivanje da se Fondu vrate određena sredstva koja su blokirana 2000. godine i nadoknadi prihod izgubljen zbog osmogodišnje blokade. Posebno je zatraženo da se vrate sredstva Fonda za stipendiranje talenata iz matematike i tehničkih nauka "Sanja Milenković", koja su u trenutku blokade 2.000, iznosila oko 150.000 evra i još nisu vraćena.\n- Od ovih milion evra planiramo da oko tri četvrtine damo najviše postradalim mestima u Srbiji, a ostatak u Republici Srpskoj. Planiramo takođe da priložimo i do 5.000 evra za narodne kuhinje u srpskim enklavama a Kosovu i Metohiji - kaže za "Vesti" Živadin Jovanović, kopredsednik Fonda.\nOvih milion evra, napominje Jovanović biće raspodeljeni najteže pogođenim opštinama, prevashodno za saniranje objekata javnih ustanova kao što su škole, obdaništa, bolnice, mostovi, itd.\n- Reč je o opštinama Kladovo, Krupanj, Osečina, Obrenovac i Paraćin, a iz Republike Srpske očekujemo konkretne predloge. Iz Krupnja su predložili da se obnovi dnevna bolnica, u Kladovu žele da se ponovo napravi most, koji je poplava odnela, a važan je na putnom pravcu ka Negotinu. Paraćincima je potrebna sanacija tehničke škole, u osečinskom selu Komirić neophodno je sanirati školu za osnovce, u Obrenovcu nabaviti 200 šporeta i 200 frižidera za najugroženije. Predsednici iz tih opština zamolili su nas da novac ne uplaćujemo u državnu kasu, već da direktno finansiramo obnovu i pomoć - objašnjava Jovanović.\nOn ističe da su se dogovorili da njihove opštine daju projekte, predračun i sprovedu javni tender za najboljeg i najpovoljnijeg izvođača radova, a Fond će isplaćivati izabrane izvođače tako što će do trećine novca dati kao avans za nabavku materijala, a ostatak davati po fazama, kako budu napredovali radovi. Postupak će biti isti i za Republiku Srpsku.\n- Fond dijaspore za maticu ni jedan jedini evro sada neće biti uplaćen na državne račune za pomoć poplavljenima. U prvom naletu katastrofe mi smo, s punim poverenjem u Vladu Srbije i Republike Srpske, već drugog dana majskih poplava na državne račune, koje su objavili, uplatili 25.000 evra Republici Srpskoj i 50.000 evra Srbiji. A još 50.000 evra smo potrošili na nabavku hrane, higijenskih sredstava i dušeka za kolektivne centre po Srbiji gde su bili smešteni evakuisani ljudi. Nemamo, međutim, povratnu informaciju gde je završio uplaćeni novac, osim što smo iz državne administracije u Banjaluci dobili zahvalnicu, a iz Beograda čak ni to. Pre mesec dana tražili smo sastanak sa Markom Blagojevićem, direktorom vladine Kancelarije za pomoć poplavljenim područjima, ne da bismo proveravali gde je završilo datih 50.000 evra, već da dobijemo informaciju šta je prioritet za obnovu od obdaništa, škola, zdravstvenih ustanova, mostova..., ali nas Blagojević ignoriše - kaže Živadin Jovanović.\nNa skupštini Fonda dijaspore za maticu doneta je i odluka da se narodnim kuhinjama na Kosovu i Metohiji dodeli pomoć u namirnicama, dodaje Majk Milićević iz Toronta, inače član uprave Fonda.\nPatrijarh blagoslovio rad Fonda\nPatrijarh srpski gospodin Irinej primio je delegaciju Fonda dijaspore za maticu povodom 15-godišnjice od osnivanja ove humanitarne organizacije. Između ostalih sa patrijarhom su se sastali Živadin Jovanović direktor Fonda iz Beograda, Ratko Milićević (Australija), Mihailo Majk Milićević (Kanada), Zvonko Jovanović (Švajcarska), potpredsednik Skupštine dijaspore....\n- Patrijarh je blagoslovio odluke i rad Fonda i istakao značaj jačanja sloge i jedinstva srpskog naroda. Posebno je naglasio važnost odluke o humanitarnoj pomoći Fonda narodnim kuhinjama u na Kosovu i Metohiji. Patrijarh je takođe pozvao Srbe u matici i rasejanju da se ne umore u akcijama koje čuvaju i unapređuju narodno jedinstvo, jezik i veru - kaže za "Vesti" Milićević.\nOvogodišnjim zasedanjem Skupštine fonda obeležena je i 100. godišnjica od početka Prvog svetskog rata, o čemu je govorila istoričarka dr Mira Radojević, kao i 165. godišnjica rođenja Mihajla Pupina o čemu je govorila Aleksandra Ninković Tasić, predsednica udruženja koje nosi ime velikog srpskog naučnika i diplomate. Povodom 15. godišnjice od osnivanja Fonda dijaspora za maticu, u holu Sava Centra otvorena je izložba.\nFOND POMAŽE OD BOMBARDOVANjA NATO\nUz otadžbinu deceniju i po\nFond dijaspore za maticu osnovan je na Saboru srpske dijaspore, koji je održan avgusta 1999. godine u Beogradu, s ciljem da se pomogne obnovi Srbije nakon NATO bombardovanja. Prikupljeno je oko 12 miliona tadašnjih nemačkih maraka. U obnovu, razvoj Srbije i za humanitarne potrebe, Fond je dosad uložio oko pet miliona evra. Sredstva i rad Fonda blokirale su vlasti DOS-a početkom 2001.\n- Blokada oko 3,2 miliona evra sredstava Fonda koje je srpsko rasejanje širom sveta sakupilo da bi pomoglo sunarodnicima u matici trajala je od početka 2001. do septembra 2008. godine, ali sav novac još nije vraćen Fondu - kaže Živadin Jovanović.\nOn poručuje da je Fond spreman za unapređenje sa državnim institucijama Srbije, ali i da očekuje da mu bude vraćen preostali blokirani novac i to sa kamatama zbog osmogodišnje blokade.\n- Mi takođe tražimo da se vrate sredstva Fonda za stipendiranje talenata iz matematike i tehničkih nauka "Sanja Milenković", koja su u času blokade 2001. iznosila oko 150.000 evra. Fond nosi ime učenice beogradske Matematičke gimnazije, nosioca mnogih priznanja sa evropskih i drugih takmičenja mladih matematičara, a koja je poginula 30. maja 1999. na mostu preko Velike Morave kod Varvarina, od bombi NATO - podseća Jovanović.\nFond dijaspore za maticu\nSRBIJA Za Kladovo 10 miliona dinara\nSreda 01.10.2014. 10:46\nOvi ljudi radeći najteže poslove po belom svetu izdvojiće milion evra za pomić postradalim-nimalo svesni da postradali do toga neće videti ni filera.Druže Tito ti si krao al si nama dao,ovi kradu i nikom ne dadu.


Od danas počinje revakcinacija stanovništva, još 50.000 doza ruske vakcine stiglo u Srbiju Od danas počinje revakcinacija stanovništva, još 50.000 doza ruske vakcine stiglo u Srbiju\nOd danas počinje revakcinacija stanovništva, još 50.000 doza ruske vakcine stiglo u Srbiju\nNovi kontigent od 50.000 doza “Sputnjika V” jutros je iz Rusije avionom “Er Srbije” dopremljen u Srbiju, saznaje Tanjug.\nAvion je na beogradski aerodrom “Nikola Tesla” sleteo oko 6.30, a vakcine će odmah biti dopremljene u Institut “Torlak”, odakle će se distribuirati centrima za vakcinaciju širom zemlje.\nNoćas je na moskovskom aerodromu Šeremetjevo utovaru vakcina u avion “Er Srbije” prisustvovao ministar za inovacije Nenad Popović, koji je istakao da se odnosi Srbije i Rusije nalaze na najvišem nivou u istoriji.\n“Nijedna zemlja u Evropi nije dobila ovoliko vakcina iz Rusije koliko je dobila Srbija. U ovom trenutku, kada se i sama Rusija suočava sa poteškoćama da distribuira dovoljno vakcina svojim regionima, ona pomaže Srbiji i šalje vakcine kada su nam najpotrebnije”, rekao je Popović.\nIz Rusije je u Srbiju jutros stiglo još 50.000 vakcina, a za dva dana, 11. februara, trebalo bi da stignu i ruski stručnjaci, koji će sa kolegama iz Instituta “Torlak” razmotriti mogućnosti da “sputnjik V” počne da se proizvodi u Srbiji.\nRevakcinacija građana koji su primili prvu dozu vakcine\nGrađani koji su pre 21 dan primili prvu dozu vakcine protiv kovida od danas će dobijati drugu dozu cepiva. Procedura je ista kao i za prvu dozu vakcine, dok građani treba da ponesu ličnu kartu i potvrdu o dobijanju prve doze vakcine.\nDo sada je protiv koronavirusa vakcinisano više od 537.000 ljudi, a drugu dozu primilo je više od 21. 000 ljudi.


SAVEZ SINDIKATA: Teslićkoj “Destilaciji” isporučiti sirovine kako bi nastavili sa radom – Glas Regije\nSAVEZ SINDIKATA: Teslićkoj “Destilaciji” isporučiti sirovine kako bi nastavili sa radom\nBANJALUKA – Savez sindikata Republike Srpske i Sindikat šumarstva, prerade drveta i papira Srpske zatražili su da “Šume Srpske” isporuče neophodne sirovine Hemijskoj industriji “Destilacija” iz Teslića, kako bi ovo preduzeće nastavilo nesmetano da radi.\nSavez sindikata Republike Srpske upozorava da su dovedeni u pitanje opstanak i proizvodnja preduzeća “Destilacija”, jer, kako navode, “preduzeće ‘Šume Srpske’ nije ispoštovalo obaveze prema ovoj industriji, a koje su definisane ugovorom”.\n“‘Destilacija’ je jedno od preduzeća koje poštuje sve obaveze prema radnicima i državi i ni u jednoj situaciji, nijednim potezom u funkcionisanju, rukovodstvo i radnici ovog preduzeća nisu doprinijeli da se nađu u ovakvoj situaciji”, navode iz Saveza sindikata.\nIz Sindikata ističu da ovo nije prvi put da se javljaju problemi u nabavci sirovine koja preduzeću “Destilacija” obezbjeđuje rad i funkcionisanje, te da je tim više obaveza Vlade Srpske i preduzeća “Šume Srpske” da krajnje ozbiljno shvate ovu situaciju.\n“Obaveza im je da preduzmu sve zakonom dozvoljene radnje kako bi ‘Destilacija’ nesmetano nastavila sa radom, radnici nastavili i dalje kvalitetno i dobro da rade, čime su na dobitku i lokalna zajednica i Republika Srpska”, navodi se u saopštenju.\nDirektor Hemijske industrije “Destilacija” Teslić Novo Škrebić ranije je upozorio da će zbog obustave isporuke drvnih sortimenata biti zahlađen i drugi proizvodni blok ove kompanije, dok je prvi ugašen.\nŠkrebić je rekao Srni da su zalihe potrošene i da će najvjerovatnije biti primorani da zahlade i treći proizvodni blok, što će ugroziti realizaciju milionskih ugovora sa inostranim partnerima i opstanak na tom zahtjevnom tržištu.\nIz “Šuma Republike Srpske” juče je rečeno Srni da su Hemijskoj industriji “Destilacija” Teslić u toku prošle godine isporučili svu raspoloživu količinu destilacionog drveta.\nZbog loših vremenskih uslova i nemogućnosti izvođenja radova, dodali su iz “Šuma”, u organizacionim dijelovima ovog javnog preduzeća je obustavljen rad i samim tim i proizvodnja šumskih sortimenata.\n“Iz istog razloga, došlo je do problema u isporuci šumskih drvnih sortimenata i ostalim kupcima, jer većina organizacionih dijelova nema sortimenata na zalihama. Organizacionim dijelovima gdje postoje zalihe, onemogućen je pristup zbog velike količine snijega i nepristupačnog terena”, navode u ovom preduzeću.\n« UHAPŠEN DOBOJLIJA: Pijan narušavao javni red i mir\nDetalji udesa u Derventi: Majka i sin povrijeđeni u sudaru automobila i kombija »\n15. Decembra 2018., 3:45


Rastu cene nekretnina u BeograduRastu cene nekretnina u Beogradu | Beograd news Rastu cene nekretnina u Beogradu | Beograd news\nTržište nekretnina u Beogradu se oporavlja, primetan je blagi rast cena nekretnina na svim lokacijama u gradu, a odnos ponude i potražnje je ponovo, nakon svetske ekonomske krize koja je pogodila i ovu oblast, došao na nivo jedan napsram jedan.\n“Tendencije su blagog oporavka tržišta, povecanje ponude i blagi rast cena skoro na svim lokacijama u gradu. Veliki broj nekretnina se proda čak i u izgradnji, tako da se može reći da tržište dobro funkcioniše”, kaže potpredsednik Stručnog saveta Klastera nekretnina Srbije, Milić Đoković.\n“Odnos ponude i tražnje je zavisno od lokacije, cene i strukture, u odnosu jedan naprema jedan do jedan naprema dva”, kaže on i napominje da ovaj odnos ne važi za garsonjere i jednosobne stanove koji se više traže nego što ih ima, kao i za velike stanove kojih ima, kako kaže, manje od potražnje.\n“Povecanje cena je pre svega izraženo zbog lokacija na kojima se grade nove nekretnine, a to su bolje, odnosno, najbolje lokacije sa najvišim cenama kao što su Vračar, Savski venac, Stari Grad i Novi Beograd”, ističe Đoković i dodaje da na vrednost kvadrata jasno utiče i cena građevinskog zemljišta sa 20 do 30 procenata.\n“Stanje stambenih kredita je jako povoljno, euribor je na istorijskom minimumu čak i u minusu. Ukoliko se napravi dobar aranžman sa bankama, može se uzeti kredit sa kamatom od 2,5 do 3 procenta”, objašnjava Đoković.\n“Na taj način, njihovim delovanjem, razlika između stare gradnje i nove gradnje će se smanjivati, jer sada je dosta velika razlika u ceni kvadrata”, kaže on i objašnjava da na Novom Beogradu, u Paviljnima gde je stara gradnja, kvadrat košta od 1.100 do 1.200 evra, dok na svega nekoliko stotina metara, u novom delu Novog Beograda, cena po kvadratu ide i preko 2.000 evra.\nĐoković kaže da su najtraženije lokacije i dalje centralne beogradske opštine, a od šireg dela grada, tražene lokacije za kupovinu stanova su u Mirijevu, na Ceraku i u Altini.


Slavko Bojić - Srpskainfo\nPrijedlog za produženje pritvora na 150 STRANICA: Istraga u aferi "Korona ugovori" se proširuje i protiv Slavka Bojića\nPosebno odjeljenje Republičkog javnog tužilaštva proširilo je istragu i protiv Slavka Bojića, direktora firme "Procontrol" i to na firme koje su bile povezane s firmom osumnjičenog.\nPosebno odjeljenje Rpubličkog javnog tužilaštva zatražilo je produženje pritvora za Branislava Zeljkovića, bivšeg direktora Instituta za javno zdravstvo RS i još trojicu saučesnika osumnjičenih za zloupotrebu službenog položaja u postupcima javnih nabavki medicinske opreme u Republici Srpskoj.\nKada je riječ o realizaciji Integrisanog zdravstvenog informacionog sistema (IZIS) u zdravstvenim ustanovama, zastoja nema, osim onog koji je pruzrokovan aktuelnom epidemiološkom situacijom.\nAna Nikolić ključa od bijesa: Pjevačica vodi rat na društvenim mrežama (VIDEO)\nAna Nikolić, pjevačica, s vremena na vreme vodi rat sa hejteria koji je nerviraju.\n“Utvrdićemo zakonitost pribavljenih dokaza” Advokat Bojića i Markovića u aferi “Korona ugovori” poručio da se istraga nastavlja\nOkružni sud u Banjaluci u slučaju zloupotreba u Institutu za javno zdravstvo Republike Srpske, odbio je, osim žalbi branilaca i žalbu Specijalnog tužilaštva, iako odbrana nije ni očekivala da će tužilac da se žali, s obzirom na to da je bio određen pritvor, izjavio je Srni Miloš Stevanović.\nNikola Morača 2 mjeseca\nSanja budi nadu\nBuđenje pravde u Republici Srpskoj počelo je nedavnim hapšenjem Branislava Zeljkovića, direktora Instituta za javno zdravstvo RS i saučesnika osumnjičenih za zloupotrebe „teške“ 790.000 maraka.\nĆELIJU ZAMIJENIO BOLESNIČKIM KREVETOM Osumnjičeni u aferi "Korona ugovori" odvezen u UKC RS\nSlavko Bojić, vlasnik firme "Procontrol" i osumnjičen za zloupotrebe "teške" 790.000 maraka u aferi "Korona ugovori" upravo je odvezen u UKC Republike Srpske, ekskluzivno saznaje Srpskainfo.\nBranislavu Zeljkoviću, direktoru Instituta za javno zdravstvo RS i saučesnicima osumnjičenim za zloupotrebu „tešku“ 790.000 maraka, prijeti do 15 godina robije, ukoliko se, naravno, tokom sudskog postupka dokaže njihova krivica.\nOkružni sud u Banjaluci, nakon detaljne analize svih dokaza Posebnog odjeljenja Republičkog javnog tužilaštva, odredio je jednomjesečni pritvor Branislavu Zeljkoviću, direktoru Instituta za javno zdravstvo RS i još trojici osumnjičenih za zloupotrebe u postupcima javnih nabavki tokom pandemije korona virusa.\nPolicija je u Republičko javno tužilaštvo - Posebno odjeljenje za organizovani kriminal, korupciju i najteže oblike privrednog kriminala sprovela trojicu osumnjičenih za milionske zloupotrebe.\nBILA JE U DRUGOM STANJU Stradala žena, djevojčica od četiri godine ostala bez majke\nNovinari na meti demonstranata: Uhapšen muškarac koji je tokom protesta REPORTERKI OTEO MIKROFON\nDRAMA NA VAŽAN DAN Misica po dolasku na takmičenje pozitivna na korona virus\nNEPRIJATNO IZNENAĐENJE U gumama bagera isred "Kajak terase" nađeno deset eksera, Civilna zaštita podnijela prijavu\nSTANIVUKOVIĆ ODGOVORIO ILIĆU "Prisustvovao sam rušenju "Kajak terase" zato što je bio potreban moj autoritet"\nPREMINUO NA PSIHIJATRIJI Banjalučanin napravio haos, prijetio da će da zapali benzinsku pumpu\nDomišljati trgovci spojili nespojivo: Stanivuković se smiješi sa bagera, a igračku s PAPRENOM CIJENOM krasi poruka SNSD (FOTO)\nTaksista ogromnog srca: Podstaknut pričom Srpskainfo o bolesnoj Dijani, davaoce krvi besplatno vozi iz Prnjavora u Banjaluku (FOTO)


Karganović: Veliki broj Bošnjaka u Srebrenici stradao u proboju\nKarganović: Veliki broj Bošnjaka u Srebrenici stradao u proboju\nNevladina organizacija „Istorijski projekat Srebrenica“ raspolaže pouzdanim saznanjima da je veliki broj Bošnjaka posle 11. jula 1995. godine stradao u proboju u okviru borbenih dejstava sa pripadnicima Vojske Republike Srpske, izjavio je predsednik ove organizacije Stefan Karganović.\n„Bošnjaci su poginuli u okviru legitimnih borbenih dejstava i oni nisu bili streljani. To je fundamentalna činjenica koju Haški tribunal i Sarajevo žele da sakriju i gurnu pod tepih zato što ona ruši njihovu srebreničku konstrukciju“, rekao je Karganović.\nOn kaže da javnost i naučni radnici, koji se bave ovim pitanjem, moraju insistirati na pravilnom pristupu onako kako traže porodice nestalih lica iz Republike Srpske i odbrana generala Ratka Mladića da bi se činjenice što približnije utvrdile.\n„Nikada nećemo znati tačan broj stradalih u Srebrenici, ali možemo doći do približne istine, koja je vrlo važna za taj tragični događaj“, istakao je Karganović.\nOn je rekao da je prvo potrebno utvrditi bazu podataka o svim nestalim licima u BiH, nakon čega se pažnja može usmeriti na Podrinje i lica koja su stradala kao posledica sukoba na području Srebrenice od 11. jula 1995. godine.\n„Metodologija koju koristi Tužilaštvo Haškog tribunala u slučaju Srebrenica preko svog veštaka Dušana Janca je ‘natraške’, zato jer im to odgovara i na taj način manipulišu delimičnim podacima“, zaključio je Karganović.\nOdbrana generala Ratka Mladića osporavala je juče pred Haškim tribunalom nalaze iz izveštaja bivšeg istražitelja tužilaštva, slovenačkog policijskog inspektora Dušana Janca u vezi sa ekshumacijama i identifikacijom žrtava stradalih posle pada Srebrenice u julu 1995. godine.\nOdbrana tvrdi da je najveći broj žrtava stradao u borbama sukobljenih strana na području Srebrenice.\nBranilac Dragan Ivetić svedoku je predočio dokument u kojem se navodi da je iz kolone od oko 15.000 ljudi, njih 5.000 do 6.000 prešlo na teritoriju pod kontrolom Armije BiH, a da je do 3.000 ljudi poginulo na putu, uglavnom od mina, ili u sukobima sa Vojskom Republike Srpske, dok je nepoznati broj otišao u Žepu, počinio samoubistvo ili su zarobljeni.


Eksplozija kod Dimone – Izrael izgleda slabo, bez obzira šta se dogodilo\nApr 25, 2021 13:00\nSaharTV - Nekoliko dana nakon masivne eksplozije koja se dogodila u blizini izraelskog nuklearnog postrojenja Dimona, izraelski režim šuti na incident pokušavajući iskorijeniti neugodnosti te situacije iz kolektivnog sjećanja svog stanovništva.\nSaharTV – Predstavnik iranskih židova u parlamentu rekao je da je obogaćivanje uranijuma od 60 posto početak autoritativnog položaja Irana prema SAD.\nApr 17, 2021 14:44\nSaharTV – Informisani izvor rekao je za iransku televiziju na engleskom jeziku Press TV da bi jedino ukidanje svih sankcija Iranu moglo spasiti razgovore u Beču.\nIran proizveo prvi proizvod uranijuma obogaćenog 60 posto\nSaharTV – Glasnogovornik iranskog parlamenta Mohammad Bakir Kalibaf rekao je da su iranski nuklearni naučnici uspjeli proizvesti prvi proizvod od uranijuma obogaćenog 60 posto.\nApr 15, 2021 13:14\nSaharTV – Jedan izraelski istraživač rekao je da ne sumnja da je nedavni napad na iranski brod, kao i napad na nuklearno postrojenje Natanz, izveden uz potpunu koordinaciju sa Sjedinjenim Američkim Državama.\nKina osudila napad na iransko nuklearno postrojenje\nApr 15, 2021 13:04\nSaharTV – Kina je osudila nedavni čin sabotaže u iranskom nuklearnom postrojenju Natanz upozoravajući na nepredvidljive posljedice nuklearnog terorizma.